open-index/open-wikipedia-markdown huggingface dataset:
ভাৰতৰ কমিউনিষ্ট পাৰ্টি

**ভাৰতীয় কমিউনিষ্ট পাৰ্টি** ()
চমুকৈ CPI হ'ল ভাৰতৰ আটাইতকৈ পুৰণি কমিউনিষ্ট দল আৰু দেশৰ আঠটা জাতীয় দলৰ ভিতৰত অন্যতম। ১৯২৫ চনৰ ২৬ ডিচেম্বৰত উত্তৰ প্ৰদেশৰ কানপুৰত চিপিআই প্ৰতিষ্ঠা কৰা হয়।
## বিশিষ্ট নেতৃত্ব

## তথ্য সংগ্ৰহ

শ্ৰেণী:ভাৰতৰ ৰাজনৈতিক দল
ৰাষ্ট্ৰীয় জনতা দল

**ৰাষ্ট্ৰীয় জনতা দল** () চমুকৈ আৰজেডি হৈছে ভাৰতীয় ৰাজনৈতিক দল। এই দলটো ভাৰতৰ বিহাৰ আৰু ঝাৰখণ্ড ৰাজ্যত অৱস্থিত। ১৯৯৭ চনত লালু প্ৰসাদ যাদৱে ৰাষ্ট্ৰীয় জনতা দলৰ প্ৰতিষ্ঠা কৰিছিল।
## ইতিহাস
১৯৯৭ চনৰ ৫ জুলাই তাৰিখে লালু প্ৰসাদ যাদৱ, ৰঘুবংশ প্ৰসাদ সিং, মহম্মদ চাহাবুদ্দিন, আব্দুল বাৰি ছিদ্দিকী, কান্তি সিং, মহম্মদ তাছলিমুদ্দিনৰ লগতে সোতৰজন লোকসভা সাংসদ আৰু আঠজন ৰাজ্যসভাৰ সাংসদৰ লগতে নতুন দিল্লীত সমৰ্থকসকলে নতুন ৰাজনৈতিক দল গঠন কৰে।  ৰাষ্ট্ৰীয় জনতা দলটো জনতা দলৰ বিচ্ছেদ হিচাপে গঠন হৈছিল। লালু প্ৰসাদ আৰজেডিৰ প্ৰথম সভাপতি হিচাপে নিৰ্বাচিত হয়। ই বাওঁপন্থী চিন্তাধাৰাৰ ৰাজনৈতিক দল।

১৯৯৮ চনৰ মাৰ্চ মাহৰ ৰাষ্ট্ৰীয় নিৰ্বাচনত আৰজেডিয়ে ১৭খন লোকসভাৰ আসন লাভ কৰিছিল যদিও আন কোনো ৰাজ্যত বিশেষ অগ্ৰগতি লাভ কৰিবলৈ সক্ষম হোৱা নাছিল। সেই বছৰৰ শেষৰ ফালে ভাৰতীয় জনতা পাৰ্টিৰ বিৰোধী, ধৰ্মনিৰপেক্ষ মিত্ৰজোঁট হিচাপে মুলায়ম সিং যাদৱৰ সমাজবাদী পাৰ্টিৰ সৈতে দলটোৱে মিত্ৰতা কৰে যদিও মিত্ৰজোঁটে কোনো ধৰণৰ ব্যাপক সমৰ্থন লাভ কৰাত ব্যৰ্থ হয়।
## মুখ্যমন্ত্ৰীৰ তালিকা
### মুখ্যমন্ত্ৰীসকল

### উপ মুখ্যমন্ত্ৰী

## বিশিষ্ট সদস্যসকল
*ৰঘুবংশ প্ৰসাদ সিং - লালু প্ৰসাদ যাদৱৰ ঘনিষ্ঠ সহায়ক, আৰজেডিৰ সহ-প্ৰতিষ্ঠাপক আৰু কেন্দ্ৰীয় গ্ৰাম্য উন্নয়ন মন্ত্ৰী।
*ৰঘুনাথ ঝা - লালু প্ৰসাদ যাদৱৰ ঘনিষ্ঠ সহায়ক, আৰজেডিৰ সহ-প্ৰতিষ্ঠাপক আৰু কেন্দ্ৰীয় মন্ত্ৰী।  বিহাৰত লালু ৰাজ আৰম্ভ কৰাৰ বাবে বাটকটীয়া।
*আব্দুল বাৰী ছিদ্দিকী- লালু প্ৰসাদ যাদৱৰ ঘনিষ্ঠ সহযোগী। আৰজেডিৰ বিহাৰৰ ৰাজ্যিক সভাপতি।
*আলোক কুমাৰ মেহতা - ৰাষ্ট্ৰীয় জনতা দলৰ ৰাষ্ট্ৰীয় সাধাৰণ সম্পাদক।
*মহম্মদ চাহাবুদ্দিন - তেওঁ বিহাৰ ৰাজ্যৰ চিৱান সমষ্টিৰ এজন প্ৰাক্তন সংসদৰ সদস্য, প্ৰাক্তন ৰাষ্ট্ৰীয় উপ-সভাপতি আৰু আৰজেডিৰ ৰাষ্ট্ৰীয় কাৰ্যনিৰ্বাহক সমিতিৰ প্ৰাক্তন সদস্য।
*প্ৰেম কুমাৰ মণি, আৰজেডিৰ উপ-সভাপতি আৰু কৌশলবিদ।
*জগদা নন্দ সিং, বিহাৰৰ বাবে আৰজেডিৰ ৰাজ্যিক সভাপতি।
*ৰাম চন্দ্ৰ পূৰৱে - বিহাৰ বিধান পৰিষদৰ সদস্য,  আৰজেডিৰ প্ৰাক্তন ৰাজ্যিক সভাপতি।
*জয় প্ৰকাশ নাৰায়ণ যাদৱ - আৰজেডিৰ সাধাৰণ সম্পাদক, বিহাৰ চৰকাৰৰ প্ৰাক্তন কেবিনেট মন্ত্ৰী, প্ৰাক্তন কেন্দ্ৰীয় মন্ত্ৰী, সাংসদ।
*ছৰফৰাজ আলম - বিহাৰ চৰকাৰৰ প্ৰাক্তন মন্ত্ৰী, আৰাৰিয়াৰ প্ৰাক্তন সাংসদ।
*মনোজ ঝা - ৰাজ্যসভাৰ সাংসদ আৰু আৰজেডিৰ ৰাষ্ট্ৰীয় মুখপাত্ৰ।
*প্ৰেম চান্দ গুপ্ত - ৰাজ্যসভাৰ সাংসদ আৰু মনমোহন সিং ৰ প্ৰথম কাৰ্যকালত ভাৰতৰ কোম্পানী পৰিক্ৰমা মন্ত্ৰালয়ৰ প্ৰাক্তন কেবিনেট মন্ত্ৰী।
*আহমদ আছফাক কৰিম - ৰাজ্যসভাৰ সাংসদ।
*সুৰেন্দ্ৰ প্ৰসাদ যাদৱ - জ্যেষ্ঠ আৰজেডি নেতা আৰু বিহাৰ বিধানসভাৰ অন্তৰ্গত বেলাগাঞ্জ বিধানসভা সমষ্টিৰ পৰা বিধায়ক। ৰাজহুৱা হিচাপৰক্ষণ সমিতিৰ অধ্যক্ষ।

## তথ্য সংগ্ৰহ
জাতীয়তাবাদী কংগ্ৰেছ পাৰ্টি

**জাতীয়তাবাদী কংগ্ৰেছ পাৰ্টি** ()
চমুকৈ NCP, ভাৰতৰ অন্যতম জাতীয় দল। এই দলটোৱে সাধাৰণতে ভাৰতীয় জাতীয়তাবাদ আৰু গান্ধী ধৰ্মনিৰপেক্ষতাক সমৰ্থন কৰে। ই মহাৰাষ্ট্ৰৰ সৰ্ববৃহৎ বিৰোধী দল আৰু নাগালেণ্ডৰ তৃতীয় বৃহত্তম দল। আন ৰাজ্যতো ই এক উল্লেখযোগ্য দল। 

## নীতি-আদৰ্শ
এনচিপিৰ মুম্বাইৰ সভাপতি নবাব মলিকৰ মতে দলটোৱে ভাৰতৰ একত্ৰীকৰণৰ পোষকতা কৰে, লগতে ভাৰত, পাকিস্তান আৰু বাংলাদেশ পুনৰ এক দেশ হোৱাৰ প্ৰস্তাৱ আগবঢ়াইছে। মালিকে ইয়াক জাৰ্মানীৰ পুনৰ একত্ৰীকৰণৰ সৈতে তুলনা কৰিছিল আৰু কৈছিল "যদি বাৰ্লিনৰ দেৱাল ভাঙিব পৰা যায়, তেন্তে ভাৰত, পাকিস্তান আৰু বাংলাদেশ কিয় একত্ৰিত নহয়?"

## তথ্য সংগ্ৰহ
যৌনকৰ্মী

**যৌনকৰ্মী** () হ'ল সেইগৰাকী ব্যক্তি, যি নিয়মীয়াকৈ বা অনিয়মীয়াকৈ যৌন কাৰ্যৰ সৈতে জড়িত। যৌন উদ্যোগৰ সকলো সৈতে জড়িত লোকসকলক বুজাবলৈ এই শব্দটো ব্যৱহাৰ কৰা হয়।

এটা মত অনুসৰি যৌন শোষণ বা কোনো ব্যক্তিক যৌন কাৰ্য্ত জড়িত হ’বলৈ বাধ্য কৰোৱাৰ সৈতে “যৌনকাৰ্য পৃথক”; কাৰণ যৌন কাৰ্য স্বেচ্ছামূলক আৰু “ইয়াক ধন বা সামগ্ৰীৰ বিনিময়ত যৌনতাৰ বাণিজ্যিক বিনিময় হিচাপে গণ্য কৰিব পাৰি”।

## পৰিভাষা
১৯৭৮ চনত যৌনকৰ্মীৰ অধিকাৰৰ হকে কাম কৰা কেৰল লিই "যৌন কৰ্মী" শব্দটোৰ উদ্ভাৱন কৰিছিল। ১৯৮৭ চনত ফ্ৰেডেৰিক ডেলাকোষ্ট আৰু প্ৰিচিলা আলেকজেণ্ডাৰৰ সম্পাদনাত *চেক্স ৱৰ্ক: ৰাইটিংছ বাই উইমেন ইন দ্য চেক্স ইণ্ডাষ্ট্ৰী* নামৰ সংকলনখন প্ৰকাশ পোৱাৰ পিছত শব্দটোৰ ব্যৱহাৰ জনপ্ৰিয় হৈ উঠে। তাৰ পিছৰ পৰা "যৌনকৰ্মী" শব্দটো ব্যাপকভাবে বিয়পি পৰে আৰু শৈক্ষিক প্ৰকাশন, বেচৰকাৰী সংস্থা, শ্ৰমিক সংঘ আৰু চৰকাৰী আৰু বিশ্ব স্বাস্থ্য সংস্থা আদি আন্তঃচৰকাৰী সংস্থা আদিয়েও ব্যৱহাৰ কৰিবলৈ লয়। ইয়াক অক্সফৰ্ড ইংৰাজী অভিধান আৰু মেৰিয়াম-ৱেবষ্টাৰৰ অভিধানত তালিকাভুক্ত কৰা হৈছে।

“বেশ্যা”ৰ পৰিৱৰ্তে “যৌনকৰ্মী” শব্দটো ব্যৱহাৰ কৰি যৌন উদ্যোগৰ সৈতে জড়িত অধিক ব্যক্তিক প্ৰতিনিধিত্ব কৰিব পৰা যায় আৰু প্ৰকৃততে যিসকল বেশ্যা তেওঁলোকক যাতে এককভাৱে পৃথক কৰা নহয় আৰু “বেশ্যা”ৰ নেতিবাচক অৰ্থৰ সৈতে় সম্পৰ্কিত কৰা নহয়, সেয়া নিশ্চিত কৰাত সহায়ক হয়। কিছুমানে যুক্তি আগবঢ়ায় যে যিসকলে "যৌনকৰ্মী" শব্দটো পছন্দ কৰে তেওঁলোকে নিজৰ বৃত্তিটোক নিজৰ ব্যক্তিত্বৰ পৰা পৃথক কৰিব বিচাৰে। কাৰোবাক যৌনকৰ্মী বুলি বৰ্ণনা কৰিলে স্বীকাৰ কৰা হয় যে ব্যক্তিজনৰ বহুতো ভিন্ন দিশ থাকিব পাৰে, আৰু তেওঁলোকৰ কৰ্মৰ দ্বাৰা সংজ্ঞায়িত হোৱাটো বাধ্যতামূলক নহয়।
## অনুশীলন
যৌন কাৰ্যই বেশ্যাবৃত্তি, ষ্ট্ৰিপিং বা লেপ ডান্সিং, পৰ্ণগ্ৰাফী, ফোন বা ইণ্টাৰনেট চেক্সত অভিনয়, বা আৰ্থিক বা বস্তুগত লাভৰ বিনিময়ত আগবঢ়োৱা অন্য যৌন সেৱা- এই সকলোবোৰ সামৰি লয়। যিসকল যৌনকৰ্মীয়ে তেওঁলোকৰ সেৱাৰ অংশ হিচাপে যৌন সংগমত অংশ লয়, তেওঁলোকক সম্পূৰ্ণ সেৱাৰ যৌনকৰ্মী বুলি গণ্য কৰা হয়। যৌনকৰ্মই সামৰি লোৱা কামসমূহৰ বৈচিত্ৰ্যই যৌনকৰ্মীসকলে তেওঁলোকৰ বৃত্তিত সন্মুখীন হোৱা বিপদাশংকাৰ তীব্ৰতা আৰু প্ৰকৃতি দুয়োটা দিশতে এক বৃহৎ পৰিসৰৰ সৃষ্টি কৰে। যৌনকৰ্মীসকলে ব্যক্তি হিচাপে স্বতন্ত্ৰভাৱে কাম কৰিব পাৰে, কোনো প্ৰতিষ্ঠানৰ বাবে কাম কৰিব পাৰে বা বেশ্যালয়ৰ অংশ হিচাপে কাম কৰিব পাৰে।

## যৌনকৰ্মীলৈ সমৰ্থন
যৌনকৰ্মীৰ অধিকাৰৰ হকে মাত মতাসকলে যুক্তি আগবঢ়ায় যে যৌনকৰ্মীসকলৰ আন শ্ৰমিক লোকৰ দৰেই মৌলিক মানৱ আৰু শ্ৰমিক অধিকাৰ থাকিব লাগে। কানাডিয়ান গীল্ড ফৰ ইৰোটিক লেবাৰে যৌন কামৰ বৈধকৰণ, আন শ্ৰমিক আৰু ব্যৱসায়ৰ ওপৰত আৰোপ কৰা নিয়মাৱলীতকৈ অধিক দমনমূলক ৰাজ্যিক নিয়মাৱলী বৰ্জন, শ্ৰম আৰু নিযুক্তি আইনৰ অধীনত স্বীকৃতি আৰু সুৰক্ষাৰ অধিকাৰ, পেছাদাৰী সংগঠন বা সংস্থা গঠন আৰু যোগদানৰ অধিকাৰ প্ৰদানৰ বাবে আহ্বান জনাইছে। সমৰ্থকসকলে যৌনকৰ্মৰ সৈতে জড়িত আইনী পদ্ধতিৰ পৰিৱৰ্তনও হোৱাটো বিচাৰে। 
## তথ্যউৎস

শ্ৰেণী:যৌন উদ্যোগ
শ্ৰেণী:পতিতাবৃত্তি
মেকুৰী খুজীয়া কপৌ

**মেকুৰী খুজীয়া কপৌ** বা ***ডেণ্ড্ৰবিয়াম জেনকিনচি***  অৰ্কিডৰ এবিধ প্ৰজাতি। ইয়াক **জেনকিন্সৰ ডেণ্ড্ৰবিয়াম** নামেৰেও জনা যায়। এই অৰ্কিডবিধ দক্ষিণ চীন (য়ুনান), পূব হিমালয় (ভূটান, অসম) আৰু উত্তৰ ইণ্ডোচাইনাৰ (ভিয়েটনাম, থাইলেণ্ড, লাওছ, ম্যানমাৰ) থলুৱা উদ্ভিদ।

## লগতে চাওক
*টিলিকি কপৌ
*জেঠুৱা কপৌ
*লিহিৰি কপৌ

## তথ্য সংগ্ৰহ

শ্ৰেণী:উদ্ভিদজগত
শ্ৰেণী:অসমত পোৱা অৰ্কিডসমূহ
শ্ৰেণী:অসমৰ উদ্ভিদ
শ্ৰেণী:অৰ্কিড
নেছনেল পিপলছ পাৰ্টি

**নেছনেল পিপলছ পাৰ্টি** () চমুকৈ এন.পি.পি, ভাৰতৰ এটা ৰাষ্ট্ৰীয় পৰ্যায়ৰ ৰাজনৈতিক দল যদিও ইয়াৰ প্ৰভাৱ বেছিভাগেই মেঘালয় ৰাজ্যত কেন্দ্ৰীভূত। ২০১২ চনৰ জুলাই মাহত এন চি পিৰ পৰা বহিষ্কাৰ হোৱাৰ পিছত পি এ চাংমাই এই দলটো প্ৰতিষ্ঠা কৰিছিল। উত্তৰ-পূব ভাৰতৰ পৰা এই মৰ্যাদা লাভ কৰা প্ৰথমটো ৰাজনৈতিক দল।
## ইতিহাস
২০১৩ চনৰ জানুৱাৰী মাহত পি এ চাংমাই ৰাষ্ট্ৰীয় পৰ্যায়ত দলটো আৰম্ভ কৰে। ভাৰতীয় জনতা পাৰ্টিৰ নেতৃত্বত ৰাষ্ট্ৰীয় গণতান্ত্ৰিক মিত্ৰজোঁটৰ সৈতে তেওঁৰ দলৰ মিত্ৰতা হ’ব বুলি ঘোষণা কৰে। চাংমাই লগতে পুনৰ কয় যে দলটোৰ সদস্যপদ সকলোৰে বাবে মুকলি হ’লেও ই জনজাতিকেন্দ্ৰিক ৰাজনৈতিক দল হে হ’ব।

৯ বাৰৰ সংসদ সদস্য হিচাপে থকা চাংমাই ২০১২ চনৰ জুলাই মাহত জাতীয়তাবাদী কংগ্ৰেছ দলৰ পৰা বহিষ্কৃত হোৱাৰ পিছত অতি সোনকালে নতুন ৰাজনৈতিক দল গঠনৰ কথা ঘোষণা কৰিছিল, তেওঁ ২০১২ চনৰ ভাৰতীয় ৰাষ্ট্ৰপতি নিৰ্বাচনৰ পৰা তেওঁৰ প্ৰাৰ্থীত্ব ত্যাগ কৰাৰ দলীয় সিদ্ধান্ত মানি ল’বলৈ অস্বীকাৰ কৰিছিল কাৰণে তেওঁক দলৰ পৰা বহিষ্কাৰ কৰা হৈছিল। এন পি পিয়ে ২০১৩ চনৰ ডিচেম্বৰ মাহত ৰাজস্থানৰ বিধানসভা নিৰ্বাচনত প্ৰতিদ্বন্দ্বিতা কৰিছিল। নিৰ্বাচনৰ সময়ত বিজেপিৰ প্ৰাক্তন সদস্য তথা সাংসদ কিৰোডী লাল মীনাৰ নেতৃত্বত চাৰিখন আসন লাভ কৰিবলৈ সক্ষম হৈছিল। 

বৰ্তমান ই উত্তৰ-পূবৰ ৰাজনৈতিক দলেৰে গঠিত উত্তৰ-পূব গণতান্ত্ৰিক মিত্ৰজোঁটৰ অংশ, যিয়ে বিজেপিৰ নেতৃত্বত থকা ৰাষ্ট্ৰীয় গণতান্ত্ৰিক মিত্ৰজোঁটক সমৰ্থন কৰিছে। 

২০১৮ চনৰ মেঘালয় বিধানসভাৰ নিৰ্বাচনত এন পি পিয়ে ১৯খন আসনত জয়লাভ কৰিছিল। যদিও শাসকীয় ভাৰতীয় জাতীয় কংগ্ৰেছ একক বৃহত্তম দল হিচাপে আত্মপ্ৰকাশ কৰিছিল, তথাপিও নেডাৰ সামূহিকভাৱে সংখ্যাগৰিষ্ঠতা আছিল। এইদৰে কনৰাড চাংমা মুখ্যমন্ত্ৰী হৈ কোনো এখন ভাৰতীয় ৰাজ্যৰ নেতৃত্ব দিয়া দলটোৰ প্ৰথমজন সদস্য হৈ পৰে। 

## নিৰ্বাচনৰ প্ৰতীক
ইয়াৰ নিৰ্বাচনী প্ৰতীক এখন কিতাপ। দলটোৱে বিশ্বাস কৰে যে কেৱল সাক্ষৰতা আৰু শিক্ষাইহে দুৰ্বল শ্ৰেণীক শক্তিশালী কৰিব পাৰে।

## নিৰ্বাচন
২০১৪ চনৰ লোকসভা নিৰ্বাচনত তুৰাৰ পৰা দলটোৱে এখন আসন লাভ কৰাত চাংমা সাংসদ হয়। পি এ চাংমাৰ মৃত্যুৰ পিছত এই আসনৰ পৰাই তেওঁৰ পুত্ৰ কনৰাড চাংমাই ২০১৬ চনৰ মে’ মাহত অনুষ্ঠিত উপ-নিৰ্বাচনত জয়ী হয়। দলটোৱে নিৰ্বাচনত প্ৰতিদ্বন্দ্বিতা কৰি অন্ধ্ৰ প্ৰদেশ, মহাৰাষ্ট্ৰ, ৰাজস্থান, গুজৰাট, ঝাৰখণ্ড, ছত্তীশগড়, মধ্যপ্ৰদেশ, ওড়িশা, আদি ৰাজ্যৰ লগতে পশ্চিম বংগ আৰু উত্তৰ-পূব ভাৰতৰ জনজাতীয় সমষ্টিত নিজৰ শক্তি বৃদ্ধি কৰাৰ প্ৰস্তাৱ দিছিল। 

২০১৮ চনৰ মাৰ্চ মাহত অনুষ্ঠিত মেঘালয় বিধানসভাৰ নিৰ্বাচনত ৬০খন বিধানসভাৰ আসনৰ ভিতৰত ১৯খন আসন লাভ কৰি বিজেপি আৰু অন্যান্য দলৰ সৈতে মিত্ৰতা কৰি ৰাজ্যখনত চৰকাৰ গঠন কৰে আৰু দলটোৰ সভাপতি কনৰাড চাংমাই ৰাজ্যখনৰ মুখ্যমন্ত্ৰী হিচাপে শপত গ্ৰহণ কৰে। ২০১৮ চনৰ মে’ মাহত উপ-নিৰ্বাচনত দলটোৱে উইলিয়ামনগৰ বিধানসভাৰ আসন লাভ কৰি মেঘালয় বিধানসভাৰ ৬০খন বিধানসভাৰ আসনৰ ভিতৰত ২০খন আসন লাভ কৰে। 
## মুখ্যমন্ত্ৰী
### মেঘালয়
* **[[কনৰাড চাংমা]]**
** **প্ৰথম কাৰ্যকাল**: ৬ মাৰ্চ ২০১৮ৰ পৰা ৭ মাৰ্চ ২০২৩লৈ
** **দ্বিতীয় কাৰ্যকাল**: ৭ মাৰ্চ ২০২৩ - *বৰ্তমানৰ*
## উপ-মুখ্যমন্ত্ৰী
### মণিপুৰ
* **যুমনাম জয়কুমাৰ সিং**
** **প্ৰথম কাৰ্যকাল**: ১৫ মাৰ্চ ২০১৭ৰ পৰা ১৭ জুন ২০২০ আৰু ৫ জুলাই ২০২০ৰ পৰা ১০ মাৰ্চ ২০২২লৈ

### মেঘালয়
* **প্ৰিষ্টোন টাইনছং**
** **প্ৰথম কাৰ্যকাল**: ৬ মাৰ্চ ২০১৮ৰ পৰা ২ মাৰ্চ ২০২৩লৈ
** **দ্বিতীয় কাৰ্যকাল**: ৭ মাৰ্চ - *বৰ্তমানৰ*
* **স্নিয়াৱভালং ধৰ**
** **প্ৰথম কাৰ্যকাল**: ৭ মাৰ্চ - *বৰ্তমানৰ*

## তথ্য সংগ্ৰহ
সোণামতী

**সোণামতী** ()  অসম বুৰঞ্জীৰ সততে চৰ্চা নোহোৱা এক নাৰী, যাক গদাপাণি বা গদাধৰ সিংহই আত্মগোপন কালত লগ পাইছিল আৰু তেওঁক পলুৱাই পঠিওৱা বাবে চাওদাঙৰ দ্বাৰা সোণামতী নিৰ্যাতিতা হৈছিল৷ ড° মঞ্জু বৰাই পৰিচালনা কৰা অসমীয়া চলচ্চিত্ৰ জয়মতীত (২০০৬) সোণামতী চৰিত্ৰটি চিত্ৰায়িত কৰা হৈছে৷
## সংক্ষিপ্ত জীৱনী
সোণামতী শিৱসাগৰৰ বকতা জাপিসজীয়া গাঁৱৰ ভদামৰ জীয়েক আৰু জয়মল ওৰফে জয়ৰামৰ পুত্ৰ ভলুকাৰ সৈতে বিবাহ ঠিক হৈ আছিল৷ গদাপাণি ল’ৰা ৰজাৰ ভয়ত পলাই ফুৰোঁতে এদিন সোণামতীৰ ঘৰত উপস্থিত হয় আৰু পানী খাবলৈ বিচাৰে৷ তেনেসময়তে চাওদাঙে গদাপাণিক ধৰিবলৈ অহাত সোণামতীয়ে তেওঁক ঘৰৰ পিছদুৱাৰেদি পলুৱাই পঠিয়ায়৷ চাওদাঙে সোণামতীক গদাপাণি পলোৱা পথৰ কথা সোধাত কোনো উত্তৰ নাপাই চমতাৰে কোবাই ধৰি চোঁচৰাই দিৰৈ নৈলৈ লৈ যায়৷ চোঁচৰাই নিওঁতে সোণামতীৰ প্ৰাণ যায় আৰু চাওদাঙে মাটিৰ ঢিপ এটা কৰি তাতে পুতি থয়৷ সেই ঢিপটো এতিয়াও সোণামতীৰ টোপ নামে জনাজাত৷ সোণামতীক চমতাৰে কোবাই চান বাচিছিল বাবেই সেই ঠাইখন ’চান বচা’ গাঁও আৰু যিখন মুকলি পথাৰেৰে চোঁচৰাই নিছিল সেইখন “চোচৰাল’’ বা “চৰাল পথাৰ’’ নামে এতিয়াও জনাজাত৷ বুৰঞ্জীত সোণামতীৰ বহুল চৰ্চা পোৱা নাযায়৷ গদাপাণি গদাধৰ সিংহ নাম লৈ সিংহাসনত উঠাৰ পিছত আত্মগোপনকালত তেওঁক সহায় কৰা সকলো মানুহকে পুৰস্কৃত কৰি তেওঁলোকৰ সন্মানাৰ্থে আলি, পুখুৰী, দৌল আদি নিৰ্মাণ কৰিছিল৷ গদাধৰ সিংহই আন বহুতো কামৰ লগতে লংকাকত “সোণাদৈ পুখুৰী’’ খন্দোৱাৰ কথা শ্ৰীনাথ দুৱৰা বৰুৱাৰ “তুংখুঙীয়া বুৰঞ্জী’’ আৰু পদ্মানাথ গোহাঞি বৰুৱাৰ বুৰঞ্জীত উল্লেখ আছে৷ অৱশ্যে, সোণাদৈ পুখুৰী কাৰ স্মৃতিত খন্দোৱা হৈছিল তাৰ উল্লেখ নাই৷
অসমীয়া বুৰঞ্জীমূলক কাহিনী গীতত সোণামতীৰ কথা পোৱা যায়৷ 
:মাৰে কান্দিলে 
::বাপৰে কান্দিলে
:::কান্দিলে ককাই ৰমাই৷
:জয়মলৰ পুতেক
::ভলুকাই কান্দিলে
:::দিৰৈৰ কাষতে বিনাই৷
:গদা কোঁৱৰে
::থতমত হেৰুৱাই
:::তোকে খুজি খালে পানী৷
:পানী দি কোঁৱৰক
::পিছফালে পঠালি
:::চাওদাংহঁত পালেহি বুলি৷

## তথ্য সূত্ৰ

শ্ৰেণী:অসমৰ নাৰী
শ্ৰেণী:আহোম ৰাজ্য
কিট্টি অ’নীল

**কিট্টি লিন অ’নীল** (; ২৪ মাৰ্চ ১৯৪৬- ২ নবেম্বৰ ২০১৮) এগৰাকী আমেৰিকান ষ্টাণ্টৱুমেন আৰু অটো ৰেচাৰ আছিল। বিভিন্ন স্পীড ৰেকৰ্ডৰ বাবে তেওঁক *পৃথিৱীৰ সবাতোকৈ বেগী মহিলা* বুলি প্ৰায়ে উল্লেখ কৰা হৈছিল। ২০১৯ চনলৈ তেওঁৰ মহিলা স্পীড ৰেকৰ্ড কোনেও ভংগ কৰিব পৰা নাছিল। 

শৈশৱত হোৱা অসুখৰ বাবে তেওঁ শ্ৰৱণ ক্ষমতা হেৰুৱাই পেলাইছিল। প্ৰাপ্তবয়স্ক অৱস্থাত হোৱা ৰোগে তেওঁৰ প্ৰতিযোগিতামূলক ডাইভিঙৰ কেৰিয়াৰ চুটি কৰি তাৰ পিছত অ'নীল কাৰ-ৰেচৰ ক্ষেত্ৰখনলৈ আহে আৰু হলিউডৰ ষ্টাণ্ট উদ্যোগৰ এগৰাকী অগ্ৰণী মহিলা হৈ পৰে। তেওঁ বহুতো টেলিভিছন আৰু চলচ্চিত্ৰ প্ৰকল্পত ষ্টাণ্ট কৰিছিল। ৯১তম একাডেমী বঁটাত আৰু ২০২৩ চনৰ ২৪ মাৰ্চত গুগল-ডুডলেৰে তেওঁক সন্মানিত কৰা হয়।
## প্ৰাৰম্ভিক জীৱন
১৯৪৬ চনৰ ২৪ মাৰ্চত টেক্সাছৰ কৰ্পাছ ক্ৰীষ্টিত কিট্টি লিন অ’নীলৰ জন্ম হৈছিল। তেওঁৰ পিতৃ জন অ’নীল আমেৰিকা যুক্তৰাষ্ট্ৰৰ সেনাবাহিনীৰ বায়ুসেনাৰ এজন বিষয়া আছিল। কিট্টি সৰু থাকোঁতেই এক বিমান দুৰ্ঘটনাত দেউতাকৰ মৃত্যু হয়। তেওঁৰ মাতৃ পেট্ ছি কম্পটন অ’নীল আছিল স্থানীয় চেৰ’কি সম্প্ৰদায়ৰ ব্যক্তি। পাঁচ মাহ বয়সত অ’নীলে ৰোগত আক্ৰান্ত হৈ শ্ৰৱণ ক্ষমতা হেৰুৱাই পেলায়। দুবছৰ বয়সত তেওঁৰ বধিৰতা স্পষ্ট হোৱাৰ পিছত মাকে লিপ-ৰিডিং আৰু কথা কোৱা শিকায়। 

কিশোৰী অৱস্থাত কিট্টি এগৰাকী প্ৰতিযোগিতামূলক ১০-মিটাৰ প্লেটফৰ্ম ডাইভাৰ আৰু ৩ মিটাৰ স্প্ৰিংবৰ্ড ডাইভাৰ হয় আৰু এমেচাৰ এথলেটিক ইউনিয়ন ডাইভিং চেম্পিয়নশ্বিপত জয়ী হয়। ১৯৬৪ চনৰ পৰা তেওঁ ডাইভিং প্ৰশিক্ষক ছেমি লীৰ অধীনত প্ৰশিক্ষণ লৈছিল। ১৯৬৪ চনৰ অলিম্পিকৰ প্ৰস্তুতি চলি থকা অৱস্থাত তেওঁৰ হাতৰ মণিবন্ধ ভাঙি মেৰুদণ্ডৰ মেনিনজাইটিছত আক্ৰান্ত হয় আৰু খোজ কঢ়াৰ ক্ষমতাৰ প্ৰতি ভাবুকি আহি পৰে। ১৯৬৫ চনৰ গ্ৰীষ্মকালীন ডিফলিম্পিকত তেওঁ ১০০ মিটাৰ বেকষ্ট্ৰ'ক আৰু ১০০ মিটাৰ ফ্ৰীষ্টাইল সাঁতোৰত অংশগ্ৰহণ কৰে। মেনিনজাইটিছৰ পৰা সুস্থ হোৱাৰ পিছত তেওঁ ডাইভিঙৰ প্ৰতি আগ্ৰহ হেৰুৱাই পেলায় আৰু ৱাটাৰ স্কিইং, স্কুবা ডাইভিং, স্কাইডাইভিং আৰু হেং গ্লাইডিঙৰ ফালেহে আগ্ৰহী হয়। তেওঁ কেন্সাৰৰ দুটা চিকিৎসা গ্ৰহণ কৰে, তেওঁৰ বয়স যেতিয়া ত্ৰিশৰ ঘৰত আছিল।

## ৰেচিং আৰু ষ্টাণ্ট কৰ্মজীৱন
১৯৭০ চনৰ ভিতৰত *বাজা ৫০০* আৰু *মিণ্ট ৪০০*ত অংশগ্ৰহণ কৰি অ’নীলে জল আৰু স্থলত ৰেচিং আৰম্ভ কৰে। 
তেওঁ মটৰচাইকেল ৰেচৰ সময়ত ষ্টাণ্টমেন হাল নিডহাম আৰু ৰন হেম্বলটনক লগ পাইছিল। কিছু দিনৰ বাবে মটৰচাইকেল ৰেচিং এৰি তেওঁ হেম্বলটনৰ সৈতে একেলগে বাস কৰিছিল। ১৯৭০ দশকৰ মাজভাগত তেওঁ নিডহাম, হেম্বলটন আৰু ডাৰ ৰবিনছনৰ অধীনত প্ৰশিক্ষণ লৈ ষ্টাণ্টৰ জগতত প্ৰৱেশ কৰে। ১৯৭৬ চনত তেওঁ ষ্টাণ্ট আনলিমিটেড নামৰ আগশাৰীৰ ষ্টাণ্ট এজেঞ্চীত ষ্টাণ্ট প্ৰদৰ্শন কৰা প্ৰথম মহিলা হিচাপে পৰিগণিত হয়। ষ্টাণ্টৱুমেন হিচাপে তেওঁ *দ্য বায়নিক ৱুমেন*, *এয়াৰপৰ্ট ’৭৭*, *দ্য ব্লুজ ব্ৰাদাৰ্ছ*, *স্মোকি এণ্ড দ্য বেণ্ডিট-II* তথা অন্যান্য টেলিভিছন আৰু চলচ্চিত্ৰ প্ৰডাকচনত কাম কৰে। 

## টোকা

## তথ্যউৎস

## বাহ্যিক সংযোগ
* 
* 
শ্ৰেণী:ষ্টাণ্ট শিল্পী
শ্ৰেণী:আমেৰিকা যুক্তৰাষ্ট্ৰৰ ব্যক্তি
ভাৰতৰ ৰাজনৈতিক দলসমূহৰ তালিকা

ভাৰতত বহুদলীয় ব্যৱস্থা আছে। ভাৰতীয় নিৰ্বাচন আয়োগে বস্তুনিষ্ঠ মাপকাঠীৰ ভিত্তিত ৰাষ্ট্ৰীয় পৰ্যায় আৰু ৰাজ্যিক পৰ্যায়ৰ ৰাজনৈতিক দলসমূহক স্বীকৃতি প্ৰদান কৰে। এটা স্বীকৃতিপ্ৰাপ্ত ৰাজনৈতিক দলে সংৰক্ষিত দলৰ প্ৰতীক, চৰকাৰী টেলিভিছন আৰু ৰেডিঅ'ত বিনামূলীয়া সম্প্ৰচাৰৰ সময়, নিৰ্বাচনৰ তাৰিখ নিৰ্ধাৰণৰ ক্ষেত্ৰত পৰামৰ্শ আৰু নিৰ্বাচনী নিয়ম আৰু বিধি নিৰ্ধাৰণৰ ক্ষেত্ৰত ইনপুট দিয়াৰ দৰে বিশেষাধিকাৰ লাভ কৰে।  স্থানীয়, ৰাজ্যিক বা ৰাষ্ট্ৰীয় নিৰ্বাচনত প্ৰতিদ্বন্দ্বিতা কৰিব বিচৰা আন ৰাজনৈতিক দলসমূহ ভাৰতৰ নিৰ্বাচন আয়োগৰ দ্বাৰা পঞ্জীয়ন হোৱাটো বাধ্যতামূলক। পঞ্জীয়নভুক্ত দলসমূহক ইচিআইৰ দ্বাৰা স্বীকৃতিপ্ৰাপ্ত ৰাষ্ট্ৰীয় দল বা ৰাজ্যিক পক্ষ হিচাপে উন্নীত কৰা হয় যদিহে তেওঁলোকে লোকসভা বা ৰাজ্যিক বিধানসভা নিৰ্বাচনৰ পিছত প্ৰাসংগিক মাপকাঠী পূৰণ কৰে।  স্বীকৃতিপ্ৰাপ্ত পক্ষৰ মৰ্যাদা ইচিআইয়ে সময়ে সময়ে পৰ্যালোচনা কৰে।
## ৰাষ্ট্ৰীয় দল
পঞ্জীয়নভুক্ত দল এটাক ৰাষ্ট্ৰীয় দল হিচাপে স্বীকৃতি দিয়া হয় যদিহে ই তলত উল্লেখ কৰা তিনিটা চৰ্তৰ যিকোনো এটা পূৰণ কৰে:

* কমেও তিনিখন ভিন্ন ৰাজ্যৰ পৰা লোকসভাৰ ২% আসন লাভ কৰে দলটোৱে।
* লোকসভা বা বিধানসভাৰ সাধাৰণ নিৰ্বাচনত দলটোৱে যিকোনো চাৰিখন বা তাতকৈ অধিক ৰাজ্যৰ ৬% ভোট লাভ কৰে আৰু ইয়াৰ উপৰিও ই চাৰিখন লোকসভাৰ আসন লাভ কৰে।
* চাৰিখন ৰাজ্যত দলটোৱে ৰাজ্যিক দল হিচাপে স্বীকৃতি লাভ কৰে।

৮ টা স্বীকৃতিপ্ৰাপ্ত ৰাষ্ট্ৰীয় দল হৈছে:
# তৃণমূল কংগ্ৰেছ
# বহুজন সমাজ পাৰ্টি
# ভাৰতীয় জনতা পাৰ্টি (বিজেপি)
# ভাৰতীয় কমিউনিষ্ট পাৰ্টি
# ভাৰতীয় কমিউনিষ্ট পাৰ্টি (মাৰ্ক্সবাদী)
# ভাৰতীয় জাতীয় কংগ্ৰেছ
# জাতীয়তাবাদী কংগ্ৰেছ পাৰ্টি
# নেছনেল পিপলছ পাৰ্টি

## কেইটামান ৰাষ্ট্ৰীয় দলৰ আলোচনা

শ্ৰেণী:ভাৰতৰ ৰাজনীতি
কেতেকী ফুল

**কেতেকী ফুল** বা ***পাণ্ডানাছ অড'ৰিফাৰ***  হৈছে পেণ্ডানেছিয়া পৰিয়ালৰ এবিধ উদ্ভিদ। ই পলিনেছিয়া, অষ্ট্ৰেলিয়া, দক্ষিণ এছিয়া (আন্দামান দ্বীপপুঞ্জ), আৰু ফিলিপাইনছৰ থলুৱা উদ্ভিদ। ভাৰত আৰু বাৰ্মাতো ইয়াক বনৰীয়া হিচাপে পোৱা যায়। ইয়াক **সুগন্ধি স্ক্ৰু-পাইন** বুলিও জনা যায়। 

## নাম
স্ক্ৰু-পাইনৰ কেতেকী ফুলৰ অন্যান্য ইংৰাজী নামসমূহ হ'ল *কেউড়া*, *সুগন্ধি স্ক্ৰুপাইন*, *আম্ব্ৰেলা ট্ৰি* আৰু *স্ক্ৰু ট্ৰি*।

ভাৰতত এই গছজোপা বিভিন্ন নামেৰে জনা যায়। ইয়াৰে বহুতো নাম মূল সংস্কৃত কেতকীৰ পৰা উদ্ভৱ হৈছে। মালয়ালমত উদ্ভিদজোপাক*পূক্কাইথা* আৰু ইয়াৰ ফুলক *থাজহাম্পু* বুলি জনা যায়। তামিল ভাষাত ইয়াক *কাইথাই* আৰু *তালাই* বুলি কোৱা হয়। সংগম সাহিত্যত এই দুয়োবিধৰে উল্লেখ পোৱা যায়। আৰবী ভাষী দেশসমূহত এই গছক *আল-কাদি* বুলি কোৱা হয়। জাপানত ইয়াক কোৱা হয় *আদান*। 

বাংলাদেশৰ ছেইণ্ট মাৰ্টিন দ্বীপত কেতেকী ফুলৰ গছ গজে যদিও পৰ্যটন ক্ষেত্ৰৰ সম্প্ৰসাৰণৰ ফলত ই বহু পৰিমাণে ধ্বংস হৈছে। 

## বিৱৰণ
ই এবিধ সৰু ডালযুক্ত, কলগছৰ দৰে সপুষ্পক উদ্ভিদ। ইয়াৰ উচ্চতা ৪ মিটাৰ উচ্চতা পৰ্যন্ত হ'ব পাৰে। ইয়াৰ পাতবোৰ তৰোৱালৰ আকৃতিৰ আৰু কাঁইটীয়া। পাতবোৰ ৪০–৭০ চে.মি. দীঘল হ'ব পাৰে। . গ্ৰীষ্মকালত গছজোপাত সুগন্ধি ফুল ফুলে। য়েমেনত কেতেকী ফুলৰ গছ প্ৰধানকৈ পশ্চিমৰ ঢালৰ পাদদেশৰ নৈৰ কাষত পোৱা যায়। অধিক বৰষুণ হোৱা অঞ্চলত ইয়াক বেছিকৈ দেখা যায়। সুগন্ধি ফুলবোৰ পাতত মেৰিয়াই পথৰ দাঁতিত আৰু বজাৰত বিক্ৰী কৰা হয়। কিছুমানে কয় যে ইয়াক ভাৰতৰ পৰা য়েমেনত প্ৰৱেশ কৰা হৈছিল য’ত ইয়াৰ ফুলবোৰ মূলতঃ সুগন্ধি তৈয়াৰ কৰিবলৈ ব্যৱহাৰ কৰা হয়। 

## কিংবদন্তি
কেতেকী ফুল কেতিয়াও শিৱৰ প্ৰতি উছৰ্গা কৰিবলৈ ব্যৱহাৰ কৰা নহয়। হিন্দু আখ্যান অনুসৰি শিৱই তেওঁৰ বিৰুদ্ধে মিছা কথা কোৱাত ব্ৰহ্মাক সহায় কৰাৰ বাবে কেতেকী ফুলক অভিশাপ দিছিল যে, ইয়াক কেতিয়াও তেওঁক পূজা কৰিবলৈ ব্যৱহাৰ কৰা নহ’ব।

## তথ্য সংগ্ৰহ

শ্ৰেণী:উদ্ভিদজগত
শ্ৰেণী:ফুল
শ্ৰেণী:অসমৰ উদ্ভিদ
কুম্পো নৃত্য

**কুম্পো নৃত্য**() আফ্ৰিকা মহাদেশৰ এক লোকনৃত্য৷ আফ্ৰিকা মহাদেশৰ ’চেনেগাল’ আৰু ’গাম্বিয়া’ প্ৰদেশৰ “কাচামেন্সা’’ নৈৰ উপত্যকা নিবাসী “জোলা জনগোষ্ঠী’’ৰ মানুহৰ পৰম্পৰাগত পৌৰাণিক কাহিনীৰ তিনিটা চৰিত্ৰ *কুম্পো*, *সময়* আৰু *নিয়াছে*৷ এইসকলক কেন্দ্ৰ কৰি বছৰত একাধিকবাৰ অনুষ্ঠিত হোৱা লোকউৎসৱ *Journees Culturelles*ৰ সময়ত গাঁওবাসী একত্ৰিত হয়৷ *সময়*ৰ দ্বাৰা গাঁওবাসীক একত্ৰিত হ’বলৈ আহ্বান জনোৱা হয়৷

এই নৃত্যৰ প্ৰদৰ্শন কৰোঁতাজনে অৰ্থাৎ *কুম্পো*ই তাল গছৰ শুকান পাতেৰে তৈয়াৰী পোছাক পিন্ধি, মূৰত লাঠি লৈ থাকে, যিডাল পাতেৰে তৈয়াৰী পোছাকৰ পৰা বাহিৰলৈ ওলাই থাকে। পাতেৰে সজা পোছাকটি তেওঁৰ মূৰৰ পৰা ভৰিৰ আঙুলি পৰ্যন্ত ঢাক খাই থাকে৷ পাতেৰে তৈয়াৰী পোছাকটো প্ৰতীকী অৰ্থত পিন্ধা হয়৷ ইয়াৰ অৰ্থ অমংগলজনক সম্ভাৱনীয়তাৰ পৰা গাঁওখন বৰ্তি থকা৷ নৃত্যৰ আৰম্ভণিতে এগৰাকী যুৱতীয়ে লাঠিডালত এখন ৰঙীন পতাকা বান্ধি দিয়ে। লাঠিডাল আৰু মূৰত পতাকাখন লৈ কুম্পোই ঘণ্টাৰ পিছত ঘণ্টা ধৰি ঘূৰি ঘূৰি নাচি থাকে। নৃত্যৰ সময়ত তেওঁ তেওঁলোকৰ মাজত প্ৰচলিত গোপন ভাষাৰ দ্বাৰা কথা কয় আৰু দৰ্শকৰ সৈতে দোভাষীৰ জৰিয়তে ভাব বিনিময় কৰে।

*কুম্পো*ই সমাজৰ মানুহক গাঁৱৰ ভাল মানুহ হিচাপে সমাজৰ হৈ কাম কৰিবলৈ উৎসাহিত কৰে। তেওঁ সকলোকে সামূহিক জীৱনত অংশগ্ৰহণ কৰিবলৈ আহ্বান কৰে আৰু সকলো মানুহে একেলগে মিলি ভোজ খোৱাটো কামনা কৰে। এই মহোৎসৱ আফ্ৰিকাৰ সমাজ জীৱনৰ বাবে এক উদ্দীপনা। ভোজত অংশগ্ৰহণ নকৰাটো অসামাজিক আচৰণ হিচাপে গণ্য কৰা হয়। উৎসৱৰ সময়ত কোনো অকলশৰীয়াকৈ থকাৰ অধিকাৰ কাৰো নাই। উৎসৱৰ সময়ত গোটেই সমাজখনে উপ-চাহাৰা আফ্ৰিকা অঞ্চলৰ ছন্দময় সংগীত পৰিৱেশন কৰি আৰু নাচি ভাল পায়।

পৰম্পৰা অনুসৰি কুম্পো এগৰাকী *ব্যক্তি* নহয়; বৰঞ্চ ভূত বা আত্মা। তেওঁৰ *পবিত্ৰ বাগিচা*(bois sacré)ৰ সৈতে এক শক্তিশালী সম্পৰ্ক আছে। *কুম্পো*ৰ প্ৰকৃত পৰিচয় জানিবলৈ দৰ্শকৰ দ্বাৰা চেষ্টা কৰা নহয়। প্ৰায়ে তেওঁক স্পৰ্শ কৰা সম্ভৱ নহয় আৰু তালপাতৰ পোছাকৰ ভিতৰলৈ কোনোবাই জুমি চোৱাটো ’মৰ্যাদা হানিকৰ’ কাম বুলি গণ্য কৰা হয়। সেয়ে তেওঁ নিজৰ লাঠিডালেৰে হনা-খোঁচাৰ দৰে কৰি অনুপ্ৰৱেশকাৰীৰ পৰা নিজকে ৰক্ষা কৰে৷

উৎসৱৰ শেষত সকলোৱে ভোজ খোৱাৰ পিছত তেওঁ সম্প্ৰদায়টোৰ পৰা বিদায় লয় আৰু *পৱিত্ৰ বাগিচা*(bois sacré) উঠাই পেলোৱা হয়৷
## তথ্য সূত্ৰ

শ্ৰেণী:লোক-নৃত্য
কৈলাশ নাথ কাসুধন

**কৈলাশ নাথ কাসুধন** হৈছে নেপালৰ এজন ৰাজনীতিবিদ।  ১৯৯৯ চনৰ নিৰ্বাচনত নেপালী কংগ্ৰেছৰ হৈ প্ৰতিনিধি সভালৈ নিৰ্বাচিত হৈছিল।

## তথ্য সংগ্ৰহ
আন্তঃসীমান্ত নদী

**আন্তঃসীমান্ত নদী** হৈছে এক ধৰণৰ নদী, যি অন্ততঃ এক বা ততোধিক দেশৰ ৰাজনৈতিক সীমান্ত অতিক্ৰম কৰি প্ৰবাহিত হয়। এই সীমান্ত দুখন বা ততোধিক দেশৰ অভ্যন্তৰীণ সীমান্ত হ'ব পাৰে। বৰ্তমান পৃথিৱীত প্ৰায় ২৬০খন আন্তঃসীমান্ত নদী আছে।

বাংলাদেশত এই নদীসমূহৰ সংখ্যা সৰ্বাধিক, ভাৰত গণৰাজ্যৰ পৰা কমেও ৫৮খন প্ৰধান নদী দেশত প্ৰৱেশ কৰে, য’ত বিশ্বৰ দুখন বৃহৎ নদী গংগা আৰু ব্ৰহ্মপুত্ৰকে ধৰি দেশখনত প্ৰৱেশ কৰে। বাংলাদেশ হৈ ম্যানমাৰলৈ বৈ যোৱা একমাত্ৰ নদী হৈছে নাফ নদী। 

উল্লেখযোগ্য সীমা অতিক্ৰম কৰা নদীৰ জলবিজ্ঞান আৰু ৰাজনৈতিক প্ৰভাৱ অতিশয়। নদীৰ ইতিবাচক প্ৰভাৱ এই ক্ষেত্ৰত যে ই যথেষ্ট পৰিমাণৰ পলস কঢ়িয়াই লৈ ফুৰে, যিয়ে মোহনা অঞ্চলত ভূমি নিৰ্মাণত সহায় কৰে। কিন্তু এই পলসে নদীৰ তলৰ উচ্চতা বৃদ্ধি কৰে, যাৰ ফলত বানপানীৰ সৃষ্টি হয়। পানী ভাগ-বতৰা সম্পৰ্কীয় আন্তঃৰাষ্ট্ৰীয় চুক্তিৰ ফলত জটিল ৰাজনৈতিক বিবাদৰ সৃষ্টি হৈছে। 

## ভাৰতৰ আন্তঃসীমান্ত নদীসমূহ

## তথ্য সংগ্ৰহ

শ্ৰেণী:ভূগোল
শালিকী ঠুটিয়া কপৌ

**শালিকী ঠুটিয়া কপৌ** বা ***ডেণ্ড্ৰবিয়াম এফাইলাম***  হৈছে এবিধ অৰ্কিড। ইয়াক **হুডেড অৰ্কিড** নামেৰেও জনা যায়। এই অৰ্কিডবিধ বাংলাদেশ, দক্ষিণ চীন, পূব হিমালয় আৰু ইণ্ডোচাইনাৰ থলুৱা অৰ্কিড প্ৰজাতি।

## তথ্য সংগ্ৰহ

শ্ৰেণী:উদ্ভিদজগত
শ্ৰেণী:অৰ্কিড
শ্ৰেণী:অসমত পোৱা অৰ্কিডসমূহ
শ্ৰেণী:অসমৰ উদ্ভিদ
গেজেং কপৌ

**গেজেং কপৌ** বা ***চিম্বিডিয়াম এলইফলিয়াম***  হৈছে একপ্ৰকাৰৰ অৰ্কিডৰ প্ৰজাতি। ইয়াক এছিয়া মহাদেশৰ চীন আৰু দক্ষিণ-পূব এছিয়াত বাৰ্মাৰ পৰা সুমাত্ৰা পৰ্যন্ত পোৱা যায়। ইয়াক শিলৰ মাজত বা আন উদ্ভিদৰ ওপৰত গজি থকা দেখা যায়। *চিম্বিডিয়াম* শব্দটো গ্ৰীক কুম্বছৰ পৰা আহিছে। ইয়াৰ অৰ্থ গাঁত বা গুহা। অসমত এইবিধ অৰ্কিড প্ৰচুৰ পৰিমাণে দেখা যায়। 

## তথ্য সংগ্ৰহ

শ্ৰেণী:উদ্ভিদজগত
শ্ৰেণী:অৰ্কিড
শ্ৰেণী:অসমত পোৱা অৰ্কিডসমূহ
শ্ৰেণী:অসমৰ উদ্ভিদ
ধীমচা নৃত্য

**ধীমচা নৃত্য** () হৈছে আদিতে অন্ধ্ৰপ্ৰদেশৰ পৰ্জা জনজাতীয় মহিলাসকলে পৰিৱেশন কৰা এক জনজাতীয় নৃত্য৷ পিছলৈ ই আন আন জনগোষ্ঠীয়েও পৰিৱেশন কৰা দেখা যায়৷ এই নৃত্যত ১৫ ৰ পৰা ২০ গৰাকী মহিলাই এটা গোট হৈ ঘৰুৱা জীৱনৰ সুখ-শান্তিৰ বাবে ভগৱানৰ ওচৰত প্ৰাৰ্থনা জনায় আৰু নৃত্য কৰে৷ বিবাহিত জীৱনৰ সুখ-শান্তি কামনা কৰি এওঁলোকে বিবাহ অনুষ্ঠানতো নৃত্য পৰিৱেশন কৰে৷ সাধাৰণতে তেওঁলোকে নৃত্যৰ সময়ত পৰম্পৰাগত ঘৰুৱা সাজ-পাৰ পিন্ধিয়েই নৃত্যত ভাগ লয়; কেৱল দলনেত্ৰীগৰাকীয়ে হাতত ময়ুৰৰ পাখি লোৱা দেখা যায়৷ বৰ্তমান আৰাকু উপত্যকাৰ খোন্দ, কুটিয়া, বাল্মিকী আদি সম্প্ৰদায়ৰ মাজত এই নৃত্য বেছি জনপ্ৰিয়৷

কোনো কোনো ঠাইত ডেকা-বুঢ়া সকলোৱে এই নৃত্যত অংশ লোৱা দেখা যায়৷ এই নৃত্যৰ মূল বৈশিষ্ট হ’ল, নৃত্যৰ মাজেৰে সদ্ভাৱনা বৃদ্ধি কৰি চুবুৰীয়া গাঁৱৰ মাজত বন্ধুত্ব স্থাপন কৰা৷ বিভিন্ন সম্প্ৰদায়ৰ মানুহৰ সৈতে হাতে হাত মিলাই নচাটো ইয়াৰ এক বিশেষ দিশ৷ ইয়ে এই নৃত্যক আন নৃত্যবোৰৰ পৰা পৃথক কৰিছে৷ সাধাৰণতে মাৰ্চ-এপ্ৰিল মাহত এই নৃত্য নচা হয়৷ অৱশ্যে বৰ্ষপূৰ্তি আৰু অন্যান্য বছৰেকীয়া উৎসৱৰ বাদে বিবাহ অনুষ্ঠানতো নৃত্য পৰিৱেশন কৰা হয়৷ বিবাহ অনুষ্ঠানৰ নৃত্যত শিল্পীসকলে নিজকে নানা ধৰণৰ গহণাৰে সজাই তোলে৷

## বাদ্য
এই নৃত্যৰ লগত নানা ধৰণৰ বাদ্যযন্ত্ৰ সংগত কৰা হয়। ইয়াৰ ভিতৰত মৰি, কিৰিদি, টুডুমু, ডাপ্পু আৰু জোডুকম্মুলু আদি।
## প্ৰকাৰ
ধীমচা নৃত্যৰ বিভিন্ন প্ৰকাৰ আছে৷ বোদা ধীমচা, গুণ্ডুৰি ধীমচা আৰু গোডী বেটা ধীমচা, টোলা ধীমচা, কুণ্ডা ধীমচা, বায়া ধীমচা আদি৷ সকলোবোৰ ধীমচাৰ পৰিৱেশন শৈলী বেলেগ বেলেগ৷ সাধাৰণতে গাঁৱৰ দেৱতা বা দেৱীক সন্মান জনাই কৰা স্তুতি আৰু পৰম্পৰাগত নৃত্য বোদা ধীমচাত অন্তৰ্ভুক্ত। গুণ্ডেৰী ধীমচা নৃত্য বা উস্কু নৃত্যত ময়ুৰৰ পাখিৰে নাচি থকা পুৰুষ নৃত্যশিল্পীসকলে মহিলা নৃত্যশিল্পীক তেওঁলোকৰ সৈতে অংশগ্ৰহণ কৰিবলৈ আমন্ত্ৰণ জনায়। গুডি বিটা নৃত্যত শৰীৰৰ দোলনৰ লগতে একেলগে পিছলৈ আৰু আগলৈ বেঁকা হোৱাটোও জড়িত হৈ থাকে। গোডী বিটা নৃত্য দেখিবলৈ বৰ আকৰ্ষণীয়। পোত্তৰ তোলা ধীমচা পাত তুলি লোৱাৰ প্ৰতীক। ধীমচাৰ আন ৰূপসমূহৰ ভিতৰত ভাগ ধীমচা আৰু নাতিকাৰী ধীমচা। ভাগ ধীমচাত হিংস্ৰ বাঘৰ কবলৰ পৰা পলায়নৰ ভাব প্ৰকাশ কৰা হয়। এইবোৰৰ উপৰি, দেৱালী উৎসৱৰ সময়ত নৃত্যশিল্পীসকলে দেৱী কালীক শ্ৰদ্ধাঞ্জলী জনাবলৈ সাপৰ দৰে গতি বিধি প্ৰদৰ্শন কৰে৷ এইবোৰৰ বাহিৰেও ধীমচা নৃত্যৰ আন ধৰণো আছে আৰু এইবোৰ নিজস্ব ধৰণে একচেটিয়া আৰু ব্যতিক্ৰমী। ড্ৰামত বোল দিয়াৰ লগে লগে নৃত্যশিল্পীসকলে অৰ্ধবৃত্তাকাৰ হৈ ইগৰাকীয়ে সিগৰাকীৰ কঁকলত পিঠিয়েদি হাত দি এজনে আনজনৰ হাতত ধৰি ভৰি নচুৱাই নৃত্য কৰে৷
## তথ্য সূত্ৰ

শ্ৰেণী:লোক-নৃত্য
শ্ৰেণী:অন্ধ্ৰপ্ৰদেশৰ সংস্কৃতি
ঙাপি

**ঙাপি** () ব্ৰহ্মদেশৰ বৰ্মা জাতিৰ এবিধ পৰম্পৰাগত জনপ্ৰিয় খাদ্য। *ঙাপি* শব্দৰ অৰ্থ “হেঁচা দি থোৱা মাছ’’। কেঁচা মাছ বিভিন্ন কৌশলেৰে গেলাই ঙাপি প্ৰস্তুত কৰা হয়। ই তিনিপ্ৰকাৰৰ। সাধাৰণতে,
মাছ বা মিছামাছৰ পৰা তৈয়াৰী ই এটা তিতা পেষ্ট। *ঙাপি* সাধাৰণতে যিকোনো ডাঙৰ মাছ, সৰু মাছ বা মিছামাছৰ পৰা কিম্বন কৰি তৈয়াৰ কৰা হয়। ঙাপি শব্দটো থাই, লাওচ আৰু খেমৰ ভাষাৰ “কাপি’’ৰ পৰা উদ্ভূত। ম্যানমাৰত ঙাপিৰ ইতিহাস অতি পুৰণি, কিয়নো মহাদেশীয় দক্ষিণ-পূব এছিয়াত কিম্বন কৰা মাছৰ সামগ্ৰীৰ খাদ্য তালিকা সৰ্বাধিক। ** "ঙাপি"ৰ ক্ষেত্ৰত উল্লেখযোগ্য আটাইতকৈ প্ৰাচীন বিদ্যমান প্ৰমাণটো হৈছে খৃষ্টীয় প্ৰথম শতিকাৰ মন ভাষাত লিখা শিলৰ শিলালিপি।১১০০ চনৰ পৰা ১৪০০ চনলৈ বাৰ্মিজ শিল আৰু মাৰ্বলৰ শিলালিপিসমূহত *ঙাপি* নিৰ্মাতাসকলকো তালিকাভুক্ত কৰা হৈছে। মনসকলে ১৪০০ চনৰ ভিতৰত ঙাপিৰ বাবে ব্যৱসায়ৰ কৌশল স্থাপন কৰিছিল। তেওঁলোকে ৰুবিৰ বিনিময়ত ঙাপি, নিমখ আৰু চাউলৰ ব্যৱসায় কৰিছিল।

প্ৰথম বিধ ঙাপি প্ৰস্তুত কৰোঁতে মাছবিলাক ভালকৈ ধুই ৰ’দত তিনিদিনমান শুকাই লয়। তাৰপিছত মিহিকৈ কুটি নিমখ সানি এটা পাত্ৰত হেঁচি হেঁচি ভৰাই পাত্ৰটোৰ মুখখন বন্ধ কৰি থোৱা হয়। ই আমাৰ থেকেৰাৰ দৰে যিমানে পুৰণি হয়, সিমানেই ভাল বুলি গণ্য কৰা হয়। পিছত ইয়াৰে অকণমান উলিয়াই গৰম পানীত গুলি চাকি লৈ ৰসখিনি আন আঞ্জাত পেলাই দি খোৱা হয় অথবা ইয়াৰ লগত জলকীয়া দি পিটিকা কৰিও খোৱা হয়।

দ্বিতীয়বিধ *ঙাপি*ক স্থানীয় ভাষাত *ঙাপাইয়ে* বোলা হয়। এইবিধো সাধাৰণ *ঙাপি*ৰ দৰেই প্ৰস্তুত কৰা হয়। মাছবোৰ পৰিষ্কাৰ কৰি নিমখ সানি ডাঙৰ ডাঙৰ কলহত ভৰাই মুখ বন্ধ কৰি কেইবাদিনলৈ থৈ দিয়ে। তাৰপিছত মাছবোৰ গেলিলে এটা নলী লগোৱা পাত্ৰৰ ওপৰত বাঁহৰ খৰাহিত ঢালি দিয়ে আৰু পানী ঢালি লৰাই লৰাই ৰস সৰুৱাই থাকে। ৰসবোৰ নলীৰে গৈ আন এটা বহল পাত্ৰত জমা হয়। চহকী মানুহে এই প্ৰকাৰৰ ঙাপি ব্যৱসাৰ উদ্দেশ্যে প্ৰস্তুত কৰা দেখা যায়। এই বিধ ঙাপি টিং বা কলহত ভৰাই আন ঠাইলৈ পঠিয়ায়।

তৃতীয়বিধ ঙাপি সাধাৰণ গাঁৱলীয়া লোকে তৈয়াৰ কৰে। মাছবোৰ নিমখ সানি কলহ বা চুঙাত ভৰাই থৈ গেলাই সেই ৰসৰ লগত চাউলৰ গুড়ি মিহলি কৰি কলহত ভৰাই থয়। তাত পোক লাগি পোকৰ পৰা মাখি হৈ উৰি যোৱালৈ ই খাদ্য হিচাপে তৈয়াৰ হৈ নুঠে। সাধাৰণ মানুহে ঘৰতে এইবিধ ঙাপি প্ৰস্তুত কৰি লয়।

বাৰ্মাত *ঙাপি*ৰ এক বৃহৎ ব্যৱসায় আছে। বাৰ্মা ৰে’ল কোম্পানীয়ে *ঙাপি* আমদানি-ৰপ্তানি কৰিবলৈ বিশেষ ৰে’লৰ ব্যৱস্থা কৰিছে। বাৰ্মাসকলৰ বাদে দেশৰ *তাই* জাতিৰ লোকেও *ঙাপি* খাদ্য হিচাপে গ্ৰহণ কৰা দেখা যায়।
## তথ্য সূত্ৰ

শ্ৰেণী:খাদ্য
শ্ৰেণী:ম্যানমাৰ
লাটভিয়াৰ নাৰী

**লাটভিয়াৰ মহিলা**সকলক লাটভিয়াত বাস কৰা, লাটভিয়াৰ পৰা অহা আৰু জন্মগ্ৰহণ কৰা সকলো মহিলাকে বুজায়। লাটভিয়াৰ সমাজত নাৰীৰ সামাজিক আৰু আইনী মৰ্যাদা ইয়াৰ ইতিহাস, ভূ-ৰাজনৈতিক অৱস্থান আৰু সংস্কৃতিৰ দ্বাৰা প্ৰভাৱিত হৈছে। লাটভিয়াৰ নাৰীৰ মৰ্যাদা ইতিহাসৰ গতিপথত বহু পৰিৱৰ্তনৰ সন্মুখীন হৈছে৷ বিশেষকৈ ইয়াৰ ভূখণ্ডসমূহ কমেও চাৰিখন বৃহৎ শক্তিৰ মাজত সৃষ্টি হোৱা সংঘাত আৰু বিজয়ৰ সঘন কেন্দ্ৰবিন্দু আছিল৷ সেইকেইখন হৈছে *ষ্টেট অৱ দ্য টিউটনিক অৰ্ডাৰ*, *[[পোলেণ্ড]]–লিথুৱেনিয়ান কমনৱেলথ*, *ছুইডেন* আৰু *[[ৰাছিয়া|ৰাছিয়ান]] সাম্ৰাজ্য৷* ২০ শতিকাত লাটভিয়া ছোভিয়েট ইউনিয়নৰ অংশ আছিল, তাৰ পিছত ১৯৯০ চনত ই আৰ্থ-সামাজিক অস্থিৰতাৰ সন্মুখীন হয়, তাৰ পিছত ২০০৪ চনত ইউৰোপীয় সংঘত যোগদান কৰে।

লাটভিয়া যদিও ২০ লাখতকৈও কম লোকৰ সৰু দেশ, বহুজাতিক দেশ  আৰু সেয়েহে লাটভিয়াৰ মহিলাসকলৰ অভিজ্ঞতা বিভিন্ন গোটৰ মাজত পৃথক হ'ব পাৰে।
## আলোকপাত
১৯ শতিকাৰ আগতে নাৰীক ৰাজনৈতিক প্ৰক্ৰিয়াৰ পৰা বাদ দিয়া হৈছিল, তেওঁলোকৰ সম্পত্তিৰ অধিকাৰ নাছিল আৰু তেওঁলোকে ঘৰখন চলাব বুলি আশা কৰা হৈছিল।[6] ১৯১৮ চনত লাটভিয়াৰ স্বাধীনতা ঘোষণাৰ পিছত লাটভিয়াৰ মহিলাসকলক ভোটাধিকাৰ প্ৰদান কৰা হয়।যোৱা দশকবোৰত নাৰীৰ মৰ্যাদা আৰু ভূমিকাৰ ক্ৰমান্বয়ে পৰিৱৰ্তন ঘটিছে, কাৰণ লাটভিয়াই ছোভিয়েট ইউনিয়নৰ পৰা পুনৰ স্বাধীনতা লাভ কৰি ইউৰোপীয় সংঘৰ দৰে আন্তঃচৰকাৰী সংস্থাত যোগদান কৰি উভয় লিংগৰ সমতাক প্ৰসাৰিত কৰিছে। পূৰ্বৰ পূব ব্লক দেশসমূহৰ ভিতৰত লাটভিয়া আছিল প্ৰথমখন দেশ য'ত এগৰাকী মহিলা ৰাষ্ট্ৰপতি আছিল৷ তেখেত হৈছে প্ৰাক্তন ৰাষ্ট্ৰপতি ভাইৰা ভিয়ে ফ্ৰেইবাৰ্গা। লাটভিয়াত এগৰাকী মহিলা প্ৰধানমন্ত্ৰী লাইমডোটা ষ্ট্ৰাউজুমাও আছে। ইউৰোপীয় লিংগ সমতা সূচকাংকই ইংগিত দিয়ে যে লিংগ সমতাৰ বিষয়ত লাটভিয়া এতিয়াও ইউৰোপীয় সংঘৰ গড়ৰ তলত আছে৷ লাটভিয়া ২৮খন সদস্য ৰাষ্ট্ৰৰ তালিকাত ১৮ নম্বৰ স্থানত আছে। যদিও লাটভিয়াৰ বৰ্তমানৰ জনসংখ্যাৰ আধাতকৈ অধিক মহিলা, তথাপিও ৰাজনীতিত মহিলাৰ প্ৰতিনিধিত্ব কম৷ সমকক্ষ পুৰুষৰ তুলনাত তেওঁলোকে কম মজুৰিৰ অভিজ্ঞতা পায় আৰু এতিয়াও তেওঁলোকে পৰম্পৰাগত লিংগ ভূমিকা গ্ৰহণ কৰে বুলি আশা কৰা যায়।সেই অনুসৰি তুলনামূলকভাৱে শেহতীয়া উন্নয়ন হৈছে মহিলাসকলে কৰ্ম–জীৱনৰ ভাৰসাম্য বিচাৰি উলিওৱাৰ সংগ্ৰাম।লাটভিয়াত লিংগ সমতাৰ ধাৰণাটো মোটামুটি নতুন। যোৱা দশকত বিশ্বৰ নাৰীবাদ আন্দোলনৰ সৈতে সমান্তৰালভাৱে লাটভিয়াই নিজৰ নাৰী আন্দোলন ক্ৰমান্বয়ে আকৌ এবাৰ উত্থান হোৱা দেখিছে।
## স্বাধীনতাকাল
১৯১৮ চনত লাটভিয়াৰ স্বাধীনতাৰ পিছত লাটভিয়াৰ মহিলাসকল ৰাজনৈতিকভাৱে পুৰুষৰ সমান হৈ পৰে৷ তেওঁলোকৰ ২১ বছৰৰ ঊৰ্দ্ধৰ উভয় লিংগই সাংবিধানিক বিধানসভাৰ নিৰ্বাচনত ভোট দিব পাৰিব। ১৯১৭ চনৰ পৰা বিশ্ববিদ্যালয়সমূহত মহিলাসকলকো পূৰ্ণকালীন ছাত্ৰী হিচাপে নামভৰ্তি কৰিব পৰা গ’ল। সঘনাই বাছি লোৱা অধ্যয়নসমূহ আছিল বিজ্ঞান আৰু চিকিৎসা বিজ্ঞানৰ। ই ৰাছিয়ান সাম্ৰাজ্যৰ শাসনৰ অধীনত লাটভিয়ান মহিলাসকলৰ অধিকাৰৰ বিপৰীতমুখী সোঁত হিচাপে কাম কৰে। সংসদত নিৰ্বাচিত হ’বলৈ চেষ্টা কৰা মহিলাসকলৰ মূল উদ্দেশ্য আছিল দেৱানী আৰু শ্ৰম আইন অনুসৰি সম অধিকাৰ প্ৰদান কৰিব পৰা আইন প্ৰণয়ন কৰা।

## তথ্যসূত্ৰ

শ্ৰেণী:দেশভেদে নাৰী
হায়দৰাবাদী বিৰিয়ানী

**হায়দৰাবাদী বিৰিয়ানী** () হায়দৰাবাদৰ এক বিশেষ প্ৰকাৰ *বিৰিয়ানী* যি সমগ্ৰ ভাৰততে খাদ্যৰসিকসকলৰ প্ৰিয়৷ এই বিৰিয়ানী *বাচমতী চাউল* আৰু মাংসৰে ৰন্ধা হয়৷ এইবিধ খাদ্য হায়দৰাবাদৰ নিজামৰ ৰন্ধনশালৰ পৰা উৎপত্তি হোৱা আৰু ইয়াত মোগলাই ৰন্ধন শৈলী আৰু হায়দৰাবাদৰ নিজা বৈশিষ্ট সোমাই আছে৷
## উপকৰণ
হায়দৰাবাদী বিৰিয়ানী ৰান্ধিবলৈ প্ৰয়োজন হোৱা দ্ৰব্যসমূহ হ’ল; বাচমতী চাউল, ছাগলী বা মূৰ্গী বা গৰুৰ মাংস, দৈ, পিঁয়াজ, দালচেনি, লং, ইলাচী, তেজপাত, জাইফল, কালজিৰা, গোৱামুৰি, জাফৰাণ আৰু নেমু৷ খাদ্য সজাই পৰিৱেশন কৰাৰ সময়ত প্ৰয়োজন হয়, ধনীয়া পাত আৰু ভজা পিঁয়াজ৷ আজিকালি মিছামাছৰ সংযোগো কৰা হৈছে৷
## ইতিহাস
হায়দৰাবাদী বিৰিয়ানী সাধাৰণতে মোগলাই আৰু ইৰানী খাদ্যৰ মিশ্ৰণ বুলি কোৱা হয় আৰু ই হায়দৰাবাদৰ নিজামৰ ৰন্ধনশালত তৈয়াৰী হৈছিল৷ বৰ্তমান ই ভাৰতীয় ৰন্ধনশৈলীৰ এক মূকখ্য উপাদান৷ স্থানীয় প্ৰচলিত বিশ্বাসমতে হায়দৰাবাদৰ এই বিৰিয়ানী প্ৰথম নিজাম “নিজাম-উল-মুলুক আছফ জা ১ম’’ৰ দিনত ১৮শ শতিকাত সৃষ্টি কৰা হৈছিল৷

খাদ্য সম্পৰ্কে থকা এই বিশ্বাসবোৰ অনিশ্চিত; কাৰণ কিংবদন্তিসমূহে ইয়াক নিজামৰ ৰন্ধনশালৰ বুলি কোৱাৰ পিছতো, বিৰিয়ানী দক্ষিণ ভাৰতীয় মূলৰ বুলি জনা যায়৷ ই আৰব ব্যৱসায়ীয়ে দক্ষিণ এছিয়ালৈ লৈ অনা *পিলাফ* জাতৰ খাদ্যৰ পৰা আহৰণ কৰা। *পোলাও* হয়তো মধ্যযুগীয় ভাৰতৰ সেনাবাহিনীৰ খাদ্য আছিল। সেনাবাহিনীয়ে যিহৰেই মাংস পাইছিল, তাৰে লগত চাউল সংযোগ কৰি এটা পাত্ৰত ব্যঞ্জন প্ৰস্তুত কৰিছিল। সেই বাবেই হয়তো "পোলাও" আৰু "বিৰিয়ানী"ৰ মাজত বিশেষ পাৰ্থক্য নাথাকে৷

## প্ৰকাৰ
হায়দৰাবাদী বিৰিয়ানী দুই প্ৰকাৰে প্ৰস্তুত কৰা হয়৷ তাত স্থানীয় ভাবে ইয়াক *[[কাচ্চী বিৰিয়ানী]]* আৰু *পাক্কি বিৰিয়ানী* বুলি কোৱা হয়৷

### কাচ্চি বিৰিয়ানী
কেঁচা মাংসৰে তৈয়াৰী বিৰিয়ানীক কাচ্চি বিৰিয়ানী বোলে৷ ইয়াৰ বাবে গোটেই ৰাতি কেঁচা মাংস মছলা সানি *মেৰিনেট*কৰি থোৱা হয় আৰু ৰন্ধাৰ আগতে টেঙা দৈ সনা হয়৷ মাংসৰ টুকুৰাবোৰ সুগন্ধি বাচমতী চাউলৰ মাজত সাৱধানে ৰাখি ময়দাৰ লেপনেৰে মুখ বন্ধ কৰা ডেকচীৰ ভিতৰত দিয়া হয়৷ ডেকচীৰ মুখেৰে গৰম ভাপ বাহিৰ নহ’বলৈ ময়দা পানীৰে গুলি তাত কাপোৰ লেটিয়াই ডেকচীৰ মুখখনত মেৰিয়াই দিয়া হয়৷ জুই কম বা বেছি যাতে নহয়, তাৰ বাবে সতৰ্ক দৃষ্টি ৰখা হয় যাতে জুইৰ তাপত মাংস ভালদৰে সিদ্ধ হ’বলৈ পায়৷

### পাক্কি বিৰিয়ানী
পাক্কি বিৰিয়ানীৰ বাবে মাংসখিনি কম সময়ৰ বাবে মেৰিনেট কৰা হয় আৰু চাউলৰ মাজত সুমুৱাই ৰন্ধন কৰাৰ আগতে চৌকাত বেলেগে উপকৰণসমূহ সিদ্ধ কৰি লোৱা হয়৷

## পৰিৱেশন
বিৰিয়ানী সাধাৰণতে দৈৰ চাটনি আৰু জলকীয়া চচৰে সৈতে পৰিৱেশন কৰা হয়৷ তদুপৰি, চালাদ হিচাপে পিঁয়াজ, গাজৰ, টিয়ঁহ আৰু নেমুৰ গোলাকাৰ টুকুৰা দিয়া হয়৷

## তথ্যসূত্ৰ

শ্ৰেণী:তেলংগানাৰ ৰন্ধনশৈলী
শ্ৰেণী: খাদ্য
শ্ৰেণী:মাংস
ৰেণুকা চৌধুৰী

**ৰেণুকা চৌধুৰী** (; জন্ম: ১৩ আগষ্ট ১৯৫৪) এগৰাকী ভাৰতীয় ৰাজনীতিবিদ আৰু ভাৰতীয় জাতীয় কংগ্ৰেছৰ সদস্য। তেওঁ ৰাজ্যসভাত অন্ধ্ৰপ্ৰদেশক প্ৰতিনিধিত্ব কৰিছিল। তেওঁ ভাৰত চৰকাৰৰ মহিলা আৰু শিশু উন্নয়ন আৰু পৰ্যটন মন্ত্ৰালয়ৰ ৰাজ্যিক মন্ত্ৰী (স্বতন্ত্ৰ) হিচাপেও কাৰ্যনিৰ্বাহ কৰিছিল।
## প্ৰাৰম্ভিক জীৱন
১৯৫৪ চনৰ ১৩ আগষ্টত অন্ধ্ৰপ্ৰদেশৰ বিশাখাপট্টনমত এয়াৰ কমোডৰ সূৰ্য্যনাৰায়ণ ৰাও আৰু বসুন্ধৰাৰ ঘৰত জন্মগ্ৰহণ কৰে। তিনিগৰাকী কন্যাৰ ভিতৰত ৰেণুকা ডাঙৰ। তেওঁৰ ডেৰাডুনৰ ৱেলহাম গাৰ্লছ স্কুলত স্কুলীয়া শিক্ষা সমাপ্ত কৰি বাংগালুৰু বিশ্ববিদ্যালয়ৰ পৰা ঔদ্যোগিক মনোবিজ্ঞানত স্নাতক ডিগ্ৰী লাভ কৰে। ১৯৭৩ চনত ৰেণুকা শ্ৰীধৰ চৌধুৰীৰ সৈতে বিবাহপাশত আবদ্ধ হয়।
## কৰ্মজীৱন
১৯৮৪ চনত চৌধুৰীয়ে তেলেগু দেশম পাৰ্টিৰ সদস্য হিচাপে ৰাজনীতিত প্ৰৱেশ কৰে। ১৯৮৬ চনৰ পৰা ১৯৯৮ চনলৈকে একেৰাহে দুটা কাৰ্যকালৰ বাবে ৰাজ্যসভাৰ সদস্য আৰু তেলেগু দেশম সংসদীয় দলৰ মুখ্য হুইপ আছিল। ১৯৯৭ চনৰ পৰা ১৯৯৮ চনলৈ প্ৰধানমন্ত্ৰী এইচ ডি দেৱেগৌড়াৰ মন্ত্ৰীসভাত স্বাস্থ্য আৰু পৰিয়াল কল্যাণ বিভাগৰ ৰাজ্যিক মন্ত্ৰীও আছিল। ১৯৯৮ চনত তেওঁ তেলেগু দেশম পাৰ্টি এৰি ভাৰতীয় জাতীয় কংগ্ৰেছত যোগদান কৰে। ১৯৯৯ আৰু ২০০৪ চনত খাম্মাম সমষ্টিক প্ৰতিনিধিত্ব কৰি ক্ৰমে ত্ৰয়োদশ আৰু চতুৰ্দশ লোকসভালৈ নিৰ্বাচিত হয়। চৌধুৰীয়ে দায়িত্বভাৰ চম্ভালা আন আন পদসমূহৰ ভিতৰত আছে- বিত্ত সমিতি (১৯৯৯–২০০০) আৰু মহিলা সৱলীকৰণ সমিতিৰ (২০০০–২০০১) সদস্যপদ।

২০০৪ চনৰ মে’ মাহত তেওঁ প্ৰথম ইউ.পি.এ চৰকাৰৰ পৰ্যটন ৰাজ্যিক মন্ত্ৰী হয়। ২০০৬ চনৰ জানুৱাৰী মাহৰ পৰা ২০০৯ চনৰ মে’ মাহলৈকে তেওঁ কেন্দ্ৰীয় ইউ.পি.এ.আই চৰকাৰত মহিলা আৰু শিশু উন্নয়ন মন্ত্ৰালয়ৰ ৰাজ্যিক মন্ত্ৰী (স্বতন্ত্ৰ) হিচাপে কাৰ্যনিৰ্বাহ কৰে। ২০০৯ চনৰ মে’ মাহৰ লোকসভা নিৰ্বাচনত খাম্মাম সমষ্টিত তেলেগু দেশম পাৰ্টিৰ নমা নাগেশ্বৰ ৰাওৰ হাতত ৰেণুকা চৌধুৰী ১,২৪,৪৪৮ টা ভোটত পৰাজিত হয়। মুম্বাইৰ কাকত *মিড ডে*ৰ প্ৰতিবেদন মতে, “ভেলেণ্টাইন দিৱস উদযাপন কৰাসকলক উদ্যেশি শ্ৰী ৰাম সেনাই যি ভাবুকি দিছিল” তাৰ প্ৰতিক্ৰিয়া স্বৰূপে চৌধুৰীয়ে কয় যে যুৱক-যুৱতীসকলে জাকে-জাকে পাবলৈ যাব লাগে আৰু “নৈতিক আৰক্ষী”হঁতক উপযুক্ত প্ৰত্যুত্তৰ দিব লাগে। ২০০৯ চনত শ্ৰীৰামসেনাই মাংগালোৰৰ পাব আক্ৰমণৰ পিছত চৌধুৰীয়ে মন্তব্য দিয়ে যে মাংগালোৰত সংঘটিত এয়া এক “তালিবানী” কাণ্ড। চৌধুৰীৰ এই মন্তব্যৰ বাবে চহৰখনৰ মেয়ৰে এক বিক্ষিপ্ত ঘটনাক মহিমামণ্ডিত কৰাৰ অভিযোগত তেওঁৰ বিৰুদ্ধে গোচৰ তৰে। প্ৰকৃততে “পাব ভৰো” অভিযানৰ নেতৃত্বত আছিল তেওঁৰ সৰু কন্যা তেজস্বিনী।

চৌধুৰী কংগ্ৰেছৰ দলৰ মুখপাত্ৰ হোৱাৰ উপৰিও ২০১২ চনত পুনৰ ৰাজ্যসভালৈ নিৰ্বাচিত হয়।

## তথ্যউৎস

শ্ৰেণী:লোকসভাৰ সাংসদ	
শ্ৰেণী:ৰাজ্যসভাৰ সাংসদ
শ্ৰেণী:তেলংগানাৰ ৰাজনীতিক
ভক্তৰডবা

**ভক্তৰডবা** () অসমৰ বৰপেটা জিলাত অৱস্থিত এখন বজাৰ। ই কালদিয়া নদীৰ পাৰত অৱস্থিত। কাষৰীয়া গাঁওসমূহৰ ভিতৰত নলীগাঁও, হেলচাৰ পাম, নলীৰ পাম, নলীৰ পাথাৰ, কাৱৈমাৰী ব্লক নং ৯, কাৱৈমাৰী ব্লক নং ১০, পিঠাদী গাঁও আৰু পিঠাদী পাম।

## ভৌগোলিক বিৱৰণ
ভৌগোলিকভাৱে ভক্তৰডবা
 ত অৱস্থিত। সাগৰ পৃষ্ঠৰ পৰা ইয়াৰ গড় উচ্চতা প্ৰায় ৪৩ মিটাৰ (১৪১ ফুট)।

## যাতায়ত ব্যৱস্থা
কয়াকুছি নলীগাঁও পথে ভক্তৰডবা বজাৰক জিলাৰ সৈতে সংযোগ কৰে। ৰাজহুৱা পৰিবহণ বাছ আৰু মিনি বাছৰ ব্যৱস্থা আছে যিয়ে জিলাখন আৰু গুৱাহাটী মহানগৰীক সংযোগ কৰে।
## শিক্ষা
:**বিদ্যালয়** 
#পশ্চিম পাকা আজাদ মেমোৰিয়েল হাইস্কুল।
#পশ্চিম পাকা আজাদ মেমোৰিয়েল এম.ই মাদ্ৰাছা।
#দেশ ভক্ত এম.ই.স্কুল।
#দেশভক্ত গাৰ্লচ হাইস্কুল।
#নলীগাঁও এইচ প্ৰি-চিনিয়ৰ মাদ্ৰাছা।
#দেশভক্ত প্ৰাক জ্যেষ্ঠ মাদ্ৰাছা।
#এন.কে গাৰ্লছ হাইস্কুল।
#পিঠাদী হাইস্কুল।
#ৰেড ৰোজ মডেল স্কুল।
#আধুনিক ইংৰাজী বিদ্যালয় (ভক্তৰডবা)।
#ৰয়েল একাডেমী আজাদ জাতীয় বিদ্যালয়।
#এক্সিলেণ্ট একাডেমী (ভক্তৰডবা)।
#গ্ল’বেল একাডেমী।
#এ.কে টেলেণ্ট একাডেমী (ভক্তৰডবা)।
#নাইন ষ্টাৰ গোল্ডেন একাডেমী।
#নিউ মডেল একাডেমী (ডিবিএছ) হেলচা।
#আধুনিক ইংৰাজী বিদ্যালয় (ভক্তৰডবা)।
:**মহাবিদ্যালয়**
#হৰেন্দ্ৰা চিত্ৰা জুনিয়ৰ কলেজ, ভক্তৰডবা।
#হৰেন্দ্ৰা চিত্ৰা মহাবিদ্যালয়, ভক্তৰডবা।

## তথ্যসূত্ৰ

শ্ৰেণী:ভাৰতৰ অসম ৰাজ্যৰ এখন বজাৰ
বিৰছা মুণ্ডা

**বিৰছা মুণ্ডা** (; ১৮৭৫-১৯০০) ভাৰতীয় জনজাতীয় স্বাধীনতা সংগ্ৰামী, ধৰ্মগুৰু, লোকনায়ক আছিল যিয়ে ভাৰতীয় স্বাধীনতা আন্দোলনত উল্লেখযোগ্য ভূমিকা পালন কৰিছিল। ভাৰতৰ বৰ্তমানৰ ঝাৰখণ্ড ৰাজ্যৰ ছোটা নাগপুৰ মালভূমি অঞ্চলৰ অন্যতম বৃহৎ জনজাতি গোট মুণ্ডা জনগোষ্ঠীৰ সদস্য আছিল। 

## প্ৰাথমিক জীৱন আৰু ধৰ্মীয় বিশ্বাস

১৮৭৫ চনৰ ১৫ নৱেম্বৰত ঝাৰখণ্ডৰ খুঁটি জিলাৰ উলিহাতু গাঁৱত বিৰছা মুণ্ডাৰ জন্ম হৈছিল। তেওঁ এটা দুখীয়া পৰিয়ালত জন্মগ্ৰহণ কৰিছিল, আৰু তেওঁৰ পিতৃ আছিল এজন জনজাতীয় কৃষক। বিৰছা মুণ্ডাৰ আনুষ্ঠানিক শিক্ষা কম আছিল আৰু জনজাতীয় ৰীতি-নীতি আৰু পৰম্পৰাৰ বিষয়ে জানি ডাঙৰ হৈছিল। 

বিৰছা মুণ্ডাৰ পৰিয়ালে পৰম্পৰাগত জনজাতীয় ধৰ্ম অনুসৰণ কৰিছিল, য'ত আত্মা আৰু পূৰ্বপুৰুষৰ পূজা জড়িত আছিল। কিন্তু বয়স বাঢ়ি অহাৰ লগে লগে বিৰছাই এই বিশ্বাসবোৰক লৈ প্ৰশ্ন উত্থাপন কৰিবলৈ ধৰিলে আৰু নিজৰ আধ্যাত্মিক বিশ্বাস গঢ়ি তুলিলে। তেওঁ দাবী কৰিছিল যে তেওঁ এজন পৰম সত্তাৰ পৰা দৰ্শন পাইছিল, যাক তেওঁ "ধৰ্তি আবা" (পিতৃ পৃথিৱী) বুলি অভিহিত কৰিছিল, যিয়ে তেওঁক নতুন ধৰ্মৰ বাৰ্তা প্ৰচাৰ কৰিবলৈ আৰু নিজৰ লোকসকলক স্বাধীনতালৈ লৈ যাবলৈ নিৰ্দেশ দিছিল। 

## ভাৰতীয় স্বাধীনতা সংগ্ৰামত ভূমিকা
বিৰছা মুণ্ডা মুণ্ডা জনগোষ্ঠীৰ মাজত জনপ্ৰিয় ব্যক্তি হৈ তেওঁলোকৰ অধিকাৰ আৰু স্বাধীনতাৰ আন্দোলনৰ নেতৃত্ব দিয়ে। তেওঁ ব্ৰিটিছ ঔপনিৱেশিক শাসন আৰু ইংৰাজ আৰু স্থানীয় মাটিৰ মালিকসকলে আদিবাসী জনসাধাৰণৰ শোষণৰ বিৰুদ্ধে প্ৰতিবাদৰ আয়োজন কৰিছিল। 

১৮৯৫ চনত বিৰছা মুণ্ডাই এই অঞ্চলত ব্ৰিটিছৰ বিৰুদ্ধে বিদ্ৰোহৰ নেতৃত্ব দিয়ে, যিটো বিদ্ৰোহ "উলগুলান" (Great Tumult) নামেৰে জনাজাত হয়। এই বিদ্ৰোহ প্ৰায় দুবছৰ ধৰি চলিছিল, সেই সময়ত বিৰছা মুণ্ডা আৰু তেওঁৰ অনুগামীসকলে ব্ৰিটিছ বিষয়াসকলক আক্ৰমণ কৰি সা-সম্পত্তি ধ্বংস কৰিছিল। কিন্তু অৱশেষত ব্ৰিটিছে বীৰছা মুণ্ডাক দখল কৰি ৰাঁচী জেলত বন্দী কৰি ৰাখিলে।

১৯০০ চনৰ ৯ জুনত ৰহস্যজনক পৰিস্থিতিত বিৰছা মুণ্ডাৰ কাৰাগাৰত মৃত্যু হয়। কোনো কোনোৱে ব্ৰিটিছৰ দ্বাৰা বিষাক্ত দ্ৰব্য খুৱাইছিল বুলি বিশ্বাস কৰাৰ বিপৰীতে কোনো কোনোৱে চিকিৎসাৰ অভাৱত তেওঁৰ মৃত্যু হোৱা বুলি অনুমান কৰে। 

## উত্তৰাধিকাৰ

বিৰছা মুণ্ডাৰ উত্তৰাধিকাৰ ভাৰতীয় ইতিহাসত জীয়াই আছে আৰু তেওঁক এজন লোকনায়ক আৰু ঔপনিৱেশিকতাবাদ আৰু অত্যাচাৰৰ বিৰুদ্ধে প্ৰতিৰোধৰ প্ৰতীক হিচাপে গণ্য কৰা হয়। তেওঁৰ নেতৃত্ব আৰু বীৰত্বৰ লগতে অঞ্চলটোৰ জনজাতীয় জনসাধাৰণক একত্ৰিত কৰাৰ প্ৰচেষ্টাৰ বাবে প্ৰশংসা লাভ কৰিছে।

তেওঁৰ স্মৃতিত প্ৰতি বছৰে ১৫ নৱেম্বৰত ঝাৰখণ্ডৰ লগতে ভাৰতৰ অন্যান্য প্ৰান্তত বিৰছা মুণ্ডা জয়ন্তী উদযাপন কৰা হয়। ভাৰত চৰকাৰেও তেওঁৰ সন্মানত ডাক ষ্টাম্প জাৰি কৰিছে। ইয়াৰ উপৰিও ৰাঁচীৰ বিৰছা কৃষি বিশ্ববিদ্যালয় আৰু সিন্দ্ৰিৰ বিৰছা প্ৰযুক্তি প্ৰতিষ্ঠানৰ নাম তেওঁৰ নামেৰে ৰখা হৈছে।

## তথ্য সংগ্ৰহ

## [[বাহ্যিক]] সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:জনজাতীয় ব্যক্তি
শ্ৰেণী:ঝাৰখণ্ডৰ ব্যক্তি
অবিভক্ত গোৱালপাৰা জিলা

**অবিভক্ত গোৱালপাৰা জিলা** (পূৰ্বতে: **উত্তৰ-পূব ৰংপুৰ জিলা**) বৰ্তমান ভাৰতৰ অসম ৰাজ্যৰ এখন পুৰণি জিলা। ব্ৰিটিছ ঔপনিৱেশিক অসমৰ শাসকসকলে ইয়াক ব্ৰিটিছ শাসিত বংগৰ বৃহত্তৰ ৰংপুৰ জিলাৰ পৰা পৃথক কৰি অসমৰ লগত সংযুক্ত কৰি এই জিলাখন গঠন কৰিছিল। বৰ্তমানৰ অসম ৰাজ্যৰ পশ্চিম অংশৰ ছয়খন জিলা পূৰ্বতে এই জিলাৰ অন্তৰ্গত আছিল। সেইবোৰ হ'ল: গোৱালপাৰা, কোকৰাঝাৰ, ধুবুৰী, চিৰাং, বঙাইগাঁও আৰু দক্ষিণ শালমাৰা-মানকাচৰ জিলা।

## ইতিহাস

### ঐতিহাসিক পটভূমি
এই অঞ্চলটো প্ৰথম সহস্ৰাব্দত কামৰূপ ৰাজ্যৰ অংশ আছিল। কামৰূপ ৰাজ্যৰ বিভাজনৰ পিছত, অঞ্চলটো কমতা ৰাজ্যৰ অধীনলৈ আহে। ১৪৯৮ চনত, আলাউদ্দিন হুছেইন শ্বাহৰ কমতা বিজয়ৰ ফলত অঞ্চলটো বংগ চুলতানীৰ অন্তৰ্ভুক্ত হৈ পৰে। বংগ চুলতানিত থকা সময়ত অঞ্চলটো ৰাঙামাটি নামেৰে জনাজাত আছিল।   ১৫০৫-০৯ চনৰ ভিতৰত অসমৰ বাৰ ভূঞাসকলে হুছেইন শ্বাহৰ পুত্ৰ আৰু কমতাৰ শাসক শ্বাহজাদা দানিয়াল ওৰফে দুলাল গাজীক পৰাস্ত কৰি অঞ্চলটোৰ নিয়ন্ত্ৰণ লৈছিল। তাৰ পিছত ১৫১৫ চনত কোচ ৰাজবংশে তেওঁলোকক উৎখাত কৰে  অঞ্চলটোৰ নিয়ন্ত্ৰণ লয়।  

ষোড়শ শতিকাৰ শেষৰ ফালে কোচ ৰাজ্য ভাঙি যায় আৰু এই অঞ্চল কোচ হাজো ৰাজ্যৰ অংশ হৈ পৰে। আহোম-মোগল সংঘাত আৰম্ভ হোৱাৰ পিছত (১৬১৯-১৬৮২) মোগল সাম্ৰাজ্যই অঞ্চলটো জয় কৰি বংগ চুবাহৰ লগত সংযুক্ত কৰে । ১৬৫৮ চনৰ আশে-পাশে এই অঞ্চলটো প্ৰায় তিনি বছৰ আহোম ৰাজ্যৰ প্ৰভাৱত আছিল। কিন্তু অঞ্চলটো কেতিয়াও আহোম ৰাজ্যৰ নিয়মীয়া অংশ নাছিল। মোগলৰ অধীনত ইয়াৰ প্ৰশাসনিক এলেকা চৰকাৰ ঢেকুৰী নামেৰে গঠিত হয়। ১৭৬৫ চনত বংগত নৱাবী শাসন পতনৰ পিছত বংগৰ বাকী অংশৰ লগতে এই অঞ্চলটো ইষ্ট ইণ্ডিয়া কোম্পানীৰ নিয়ন্ত্ৰণলৈ আহে। সেই সময়ত, তেওঁলোকে ৰংপুৰ প্ৰশাসনৰ অধীনত অঞ্চলটো পৰিচালনা কৰিবলৈ আৰম্ভ কৰে।  অৰ্থাৎ সেই সময়ৰ পৰা গোৱালপাৰা ৰংপুৰ জিলাৰ অংশ আছিল। ইষ্ট ইণ্ডিয়া কোম্পানীৰ সীমান্ত নীতিৰ অংশ হিচাপে, ১৮১৬ চনৰ কিছু সময়ৰ পিছত "ৰংপুৰৰ উত্তৰ-পূব অংশ" নামৰ এক বিশেষ প্ৰশাসনিক অঞ্চল গঠন কৰা হৈছিল। ১৮২২ চনৰ জানুৱাৰী মাহত  ডেভিড স্কটক ইয়াৰ অসামৰিক আয়ুক্ত হিচাপে নিযুক্ত কৰা হয়।

### গোৱালপাৰা গঠন

## তথ্যসূত্ৰ


## সন্দৰ্ভ

* 
* 
* 
* 

 
শ্ৰেণী:গোৱালপাৰা জিলা
শ্ৰেণী:অসম
শ্বাহী টুকৰা

**শ্বাহী টুকৰা**() হৈছে এবিধ *ব্ৰেড পুডিং*ৰ প্ৰকাৰ যি ১৬০০ চনত “মোগল’’ৰ শাসনকালৰ সময়ত “দক্ষিণ এছিয়া’’ত উৎপত্তি হৈছিল।শ্বাহী টুকৰা শব্দৰ আক্ষৰিক অৰ্থ হ’ল “ৰাজকীয় পাউৰুটী’’ ’শ্বাহী টুকৰা’ৰ উৎপত্তি “মোগল সাম্ৰাজ্য’’ত হৈছিল; যেতিয়া ভাৰতীয় ৰান্ধনিসকলে এই খাদ্য মোগল দৰবাৰত ৰজাৰ সম্মুখত উপস্থাপন কৰিবলৈ তৈয়াৰ কৰিছিল৷এই বিধ খাদ্য তৈয়াৰ কৰিবলৈ বগা পাউৰুটি বা ব্ৰেড তেল বা ঘিঁউত ভাজি তাৰ পিছত গাখীৰ আৰু চেনিৰ মিশ্ৰণত যোগ কৰা হয়। সোৱাদ বৃদ্ধি কৰিবলৈ ইয়াত *কেশৰ*, *নিমখ* আৰু *ইলাচী* ব্যৱহাৰ কৰা হয়৷
## ইতিহাস
“DNA India’’ই এই বিধ খাদ্য মোগল মূলৰ বুলি “ৰিপৰ্ট’’ দিছে আৰু সম্ভৱতঃ ই “হায়দৰাবাদ’’ত উদ্ভাৱন হৈছিল।“শ্বাহী টুকৰা’’ মোগল সম্ৰাটসকলৰ জনপ্ৰিয় মুখৰোচক খাদ্য আছিল৷ তেওঁলোকে পবিত্ৰ “ৰমজান’’ মাহত ইয়াক গ্ৰহণ কৰিছিল বুলি জনা যায়৷দক্ষিণ এছিয়াৰ বিভিন্ন ঠাইত ৰমজানৰ অন্তত উদযাপন কৰা “ঈদ উল-ফিতৰ’’ৰ খাদ্য সম্ভাৰৰ এতিয়াও ই এক জনপ্ৰিয় বস্তু হৈয়েই আছে৷

## তথ্য সূত্ৰ

শ্ৰেণী:ভাৰতৰ ৰন্ধনশৈলী
তেলুগু থিয়েটাৰ

**তেলুগু থিয়েটাৰ ** () হৈছে অন্ধ্ৰপ্ৰদেশ আৰু তেলংগানা ৰাজ্যক ভিত্তি কৰি গঢ় লোৱা তেলুগু ভাষাৰ ভাৰতীয় থিয়েটাৰ। গুৰাজাদা আপ্পাৰাওৱে ১৮৯২ চনত ৰচনা কৰা *কন্যাছুলকম* নামৰ নাটখনক প্ৰায়ে তেলুগু ভাষাৰ সৰ্বশ্ৰেষ্ঠ নাটক বুলি গণ্য কৰা হয়। চি পুল্লাইয়াক তেলুগু নাট্য আন্দোলনৰ পিতৃ হিচাপে উল্লেখ কৰা হৈছে।

ভেমুৰি গগাইয়া ১৯১৩–২৮ চনৰ সময়চোৱাত কৃষ্ণা জিলাৰ মাইলাভাৰমৰ *মাইলাভাৰম বালা ভাৰতী নাটক সমাজম*ৰ এজন গুৰুত্বপূৰ্ণ সদস্য আছিল। *মাইলাভাৰম থিয়েটাৰ*ত পৌৰাণিক চৰিত্ৰত অভিনয় কৰি গগাইয়া এটা ঘৰুৱা নাম হৈ পৰিছিল। তিৰুপতি ভেংকটা কাভুলুৱে হিন্দু মহাকাব্যসমূহৰ আধাৰত কেইবাখনো নাটক ৰচনা কৰিছে য’ত পৰিমিত মাত্ৰাত গায়নযোগ্য পদ্যৰ অন্তৰ্ভূক্তি হৈছে। তেওঁলোকৰ কেইবাখনো নাট, বিশেষকৈ *পাণ্ডোদ্যযোগবিজয়ালু* সমগ্ৰ অন্ধ্ৰপ্ৰদেশৰ বহুতো নাট্য সংঘ আৰু দৰ্শকৰ মাজত বহুলভাৱে পৰিচিত। অন্ধ্ৰপ্ৰদেশ চৰকাৰে প্ৰতি বছৰে তেলুগু থিয়েটাৰৰ বিকাশৰ বাবে *নান্দী নাটকোৎসৱ বঁটা* প্ৰদান কৰে।

## তথ্যউৎস

শ্ৰেণী:ভাৰতৰ নাট্যকলা
শ্ৰেণী:তেলংগানাৰ সংস্কৃতি
শ্ৰেণী:অন্ধ্ৰপ্ৰদেশৰ সংস্কৃতি
গাদ্দাম পদ্মজা ৰেড্ডী

**গাদ্দাম পদ্মজা ৰেড্ডী** ( ; জন্ম: ১ জানুৱাৰী ১৯৬৭) এগৰাকী আগশাৰীৰ কুচিপুড়ি নৃত্যশিল্পী আৰু সংগীত শিক্ষক। তেওঁ পৌৰাণিক আৰু সমসাময়িক সামাজিক বিষয়ৰ আধাৰত বেলেও পৰিবেশন কৰে। তেওঁ কুচিপুড়িৰ এটা ৰূপ কাকতিয়ামৰ নৃত্য ৰচনা কৰিছিল। ২০০৬ চনত কলা ৰত্ন, ২০১৫ চনত ভাৰতৰ কলাৰ ক্ষেত্ৰখনৰ সৰ্বোচ্চ সন্মাম সংগীত নাটক একাডেমী বঁটা আৰু ২০২২ চনত  ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰীৰে তেওঁক সন্মানিত কৰা হয়।
## প্ৰাৰম্ভিক জীৱন
১৯৬৭ চনৰ ১ জানুৱাৰীত অন্ধ্ৰপ্ৰদেশৰ কৃষ্ণা জিলাৰ পামাৰুত এটা ৰেড্ডী পৰিয়ালত তেওঁৰ জন্ম হয়। দেউতাক আৰু মাকৰ নাম আছিল ক্ৰমে জি ভি ৰেড্ডী আৰু স্বৰাজ্যলক্ষ্মী।  তেওঁ পামাৰুৰ ককাক-আইতাকৰ ঘৰত ডাঙৰ-দীঘল হয়। পিছলৈ তেওঁ হায়দৰাবাদলৈ গুচি যায়।  তেওঁৰ পৰিয়ালটো ইউছুফগুড়াত বাস কৰিছিল। তেওঁ প্ৰথমে চেণ্ট থেৰেছা স্কুলত শিক্ষা গ্ৰহণ  আৰু তাৰ পিছত ৰেড্ডী কলেজৰ পৰা কলা শাখাত স্নাতক ডিগ্ৰী লয়। 

## কুচিপুড়ি নৃত্য
ৰেড্ডীয়ে শোভা নাইডুৰ পৰা কুচিপুড়িৰ প্ৰশিক্ষণ লৈছিল। সত্যভামা আৰু ৰুদ্ৰমা দেৱীৰ চৰিত্ৰত কুচিপুড়ি পৰিবেশন কৰি ৰেড্ডীয়ে স্বীকৃতি লাভ কৰে। এটা সাক্ষাৎকাৰত তেওঁ কৈছিল যে পৌৰাণিক বিষয়তকৈ তেওঁ সাধাৰণ এক অনন্য বিষয়ত পৰিবেশন কৰিব বিচাৰে। তেওঁ সমসাময়িক সামাজিক বিষয়সমূহৰ ওপৰত সজাগতা গঢ়ি তোলা কেইবাটাও কুচিপুড়ি নৃত্যৰ ৰূপ বিকশিত কৰি পৰিবেশন কৰিছিল, ইয়াৰে কিছুমান হ’ল- *বেলে ব্ৰুন হত্যালু*, *জাগ্ৰুতি*, *বজ্ৰ ভাৰতী*, *নমস্তে ইণ্ডিয়া*, *ছিজন অৱ ফ্লাৱাৰছ*। ব্ৰুন হত্যালুত কন্যা ভ্ৰুণহত্যাক গৰিহণা দিয়া হয়, জাগ্ৰুতীয়ে এইচ আই ভি/এইডছ সম্পৰ্কীয় বিষয়সমূহ সামৰি লৈছে আৰু বজ্ৰ ভাৰতীয়ে মানুহৰ মাজত জাতীয় অখণ্ডতাৰ আগ্ৰহ জগাই তুলিবলৈ চেষ্টা কৰিছে। সামাজিক বিষয়ৰ উপৰিও তেওঁ পৌৰাণিক কাহিনীৰ সৈতে জড়িত বেলে পৰিবেশন কৰে। তেওঁৰ কিছুমান পৌৰাণিক কৰ্মৰ ভিতৰত আছে- *ভামকলপম*, *মহিষাসুৰ মৰ্দিনী*, *নৱদুৰ্গালু* আৰু *কাকতীয়ম* আদি অন্যতম।
## কাকতিয়ম
ৰেড্ডীয়ে এক সাক্ষাৎকাৰত কৈছিল যে তেওঁ তেলেংগানাৰ সংস্কৃতিৰ আধাৰত এটা শাস্ত্ৰীয় নৃত্যৰ ৰূপ গঢ়ি তুলিব বিচাৰে। কাকতীয় বংশৰ সময়ছোৱাত ৰামাপ্পা মন্দিৰৰ ইতিহাস আৰু বিষয়বস্তু, ভাস্কৰ্য্য আৰু নৃত্যৰ ৰূপৰ ওপৰত ভিত্তি কৰি দুটা খণ্ডৰ কুচিপুড়ি নৃত্যৰ এটা ৰূপ *কাকতিয়ম* বিকশিত কৰে। নৃত্যৰ ৰূপটোৰ গঠনৰ ক্ষেত্ৰত ৰামাপ্পা মন্দিৰ, সহস্ৰ স্তম্ভ মন্দিৰ আৰু ৱাৰংগল দুৰ্গৰ ওপৰত কৰা গৱেষণাৰ ভিত্তিত ধাৰণাটো লোৱা হৈছে বুলিও তেওঁ কৈছিল। তেওঁৰ মতে, ই এজন কাকতীয় সেনাপতি জয়পা সেনানীৰ গ্ৰন্থ *নৃত্য ৰত্নাৱলী*ৰ আধাৰত ৰচনা কৰা হৈছে, য'ত ত্ৰয়োদশ শতিকাৰ নৃত্যৰ ৰূপসমূহ নথিভুক্ত কৰা হৈছে।
## ব্যক্তিগত জীৱন
১৯৮৮ চনত পদ্মজা ৰেড্ডীৰ গাদ্দাম শ্ৰীনিবাস ৰেড্ডীৰ সৈতে বিবাহপাশত আবদ্ধ হয়, যিজন প্ৰাক্তন সংসদ আৰু বিধানসভাৰ সদস্য গাদ্দাম গংগা ৰেড্ডীৰ পুত্ৰ। তেওঁলোকৰ এজন পুত্ৰ প্ৰণৱ। ৰেড্ডীয়ে হায়দৰাবাদৰ ওচৰৰ বেগুম্পেটত বাস কৰে।

## তথ্যউৎস

শ্ৰেণী:তেলংগানাৰ ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নৃত্যশিল্পী
সৰুসজাইত বিহু নৃত্যৰে অভিলেখ

২০২৩ চনৰ ১৪ এপ্ৰিলত গুৱাহাটীৰ সৰুসজাই ক্ৰীড়াক্ষেত্ৰত ১১,৩০৪ জনীয়া বিহুৱা-নাচনীৰ দলে একেলগে বিহু নৃত্য প্ৰদৰ্শন কৰি এক নতুন বিশ্ব অভিলেখৰ সৃষ্টি কৰে। এই অনুষ্ঠানত অসমৰ মুখ্যমন্ত্ৰী ড° হিমন্ত বিশ্ব শৰ্মা, মন্ত্ৰীসভাৰ সদস্যসকল আৰু লণ্ডনত অৱস্থিত গীনিজ ৱৰ্ল্ড ৰেকৰ্ডছৰ মুখ্য কাৰ্যালয়ৰ প্ৰতিনিধি ঋষি নাথ উপস্থিত থাকে। এই অনুষ্ঠানটোৰ জৰিয়তে দুটা বিশ্ব অভিলেখ স্থাপন হয়: প্ৰথমটো হৈছে ১১,৩০৪ গৰাকী বিহুৱা-নাচনীৰে একেলগে কৰা বিহু নৃত্য আৰু দ্বিতীয়টো হ'ল ২,৫৪৮জন ঢুলীয়াৰ দ্বাৰা একেলগে কৰা ঢোলবাদন। বিশ্ব অভিলেখ সৃষ্টিৰ লক্ষ্যৰে আয়োজন কৰা এই অনুষ্ঠানৰ আয়োজক আছিল অসম চৰকাৰ। মুখ্যমন্ত্ৰী ড° শৰ্মাৰ মতে এই অনুষ্ঠানটোৰ মূল উদ্দেশ্যে অসমৰ থলুৱা সংস্কৃতিক বিশ্বৰ দৰবাৰলৈ লৈ যোৱা।

## তথ্য সংগ্ৰহ

শ্ৰেণী:অভিলেখ
নিঅʼবেংক

নিঅʼবেংক হৈছে পৰম্পৰাগত ভৌতিক শাখা নেটৱৰ্ক অবিহনে একান্তভাৱে অনলাইনত কাম কৰা এক প্ৰকাৰৰ প্ৰত্যক্ষ বেংক। ইয়াক অনলাইন বেংক, ইণ্টাৰনেট-অনলি বেংক, ভাৰ্চুৱেল বেংক বা ডিজিটেল বেংক বুলিও কোৱা হয়।

নিঅʼবেংকসমূহে আগবঢ়োৱা সেৱাৰ পৰিসৰ পৰম্পৰাগত বেংকসমূহৰ দৰে বহল নহয়। তেওঁলোকে তেওঁলোকৰ মোবাইল এপ বা ৱেবছাইটৰ জৰিয়তে চেভিংছ একাউণ্ট, বিনিয়োগ, ঋণ, বীমাকে ধৰি বিভিন্ন ধৰণৰ বেংকিং সেৱা আগবঢ়ায়। 

## উল্লেখযোগ্য নিঅʼবেংকসমূহ
কেইটামান উল্লেখযোগ্য নিঅʼবেংকসমূহ হৈছে:
# ফাই
# নিয়ো গ্লোবেল
# জুপিটাৰ
# ফ্ৰিঅʼ
# ফিনিন
# হপ্

## তথ্য সংগ্ৰহ
সুৰজাপুৰী ভাষা

**সুৰজাপুৰী** এটি পূৰ্বী ভাৰতীয়-আৰ্য ভাষা যি অসমীয়া-বাঙালী উপ-গোটৰ অন্তৰ্গত। এই ভাষা মুখ্যতঃ ভাৰতৰ পূব দিশে ব্যৱহাৰ কৰা হয়, উত্তৰ বংগ, পশ্চিমবংগ আৰু বিহাৰৰ পূব ভাগৰ বংগাঞ্চল বা পূৰ্ণিয়াত। তদুপৰি, নেপালৰ ঝাপা জিলা আৰু অসমৰ গোৱালপাৰা জিলাতো এই ভাষা কোৱা হয়। এই ভাষা ভাষী লোকে কেতিয়াবা এই ভাষাক **দেশী ভাষা** বুলিও অভিহিত কৰে। 

অসমীয়া-বাঙালী উপগোটৰ ভিতৰতো এই ভাষা কামৰূপী ভাগত পৰে, অৰ্থাৎ বাঙালী ভাষাতকৈ সুৰজাপুৰী অসমীয়া ভাষাৰহে অধিক নিকটৱৰ্তী।

## ভৌগোলিক বিতৰণ
সুৰজাপুৰী ভাষা কোৱা সৰু জনসংখ্যা তিনিখন দেশত বিভক্ত: ভাৰত (বিশেষকৈ পশ্চিম বংগ আৰু বিহাৰ), বাংলাদেশ আৰু নেপাল। সুৰজাপুৰী মুখ্যতঃ সুৰজাপুৰী বাঙালী নামেৰে বিহাৰত কোৱা হয় পূৰ্ণিয়া বিভাগত (কিষণগঞ্জ, কটিহাৰ, পূৰ্ণিয়া আৰু আৰাৰিয়া)। পশ্চিম বংগত এই ভাষা কোৱা হয় উত্তৰ দিনাজপুৰ, দক্ষিণ দিনাজপুৰ, উত্তৰ মালদা আৰু শিলিগুৰিত। বাংলাদেশত এই ভাষা ব্যৱহাৰ কৰা হয় ঠাকুৰগাঁৱত। নেপালৰ ঝাপা আৰু মৰোং জিলাতো এই ভাষা কোৱা হয়।

## সম্পৰ্কিত ভাষাসমূহ
বৰ্তমানে এই ভাষাৰ বিকাশ সীমিত হোৱাৰ বাবে এই ভাষা ভাষী লোকে চুবুৰীয়া অধিক বিকশিত ভাষা গ্ৰহণ কৰিব ধৰিছে, যেনে বিহাৰত হিন্দী ভাষা আৰু পশ্চিম বংগত বাংলা ভাষা। বাংলাদেশত বাংলা আৰু উৰ্দু ভাষাই এই ভাষাৰ স্থান লৈছে। এই ভাষা কোনো আনুষ্ঠানিক বা শিক্ষাগত কৰ্মত ব্যৱহাৰ কৰা নহয়। এই ভাষাৰ কোনো আধুনিক ব্যাকৰণ, অভিধান আদিও প্ৰস্তুত কৰা হোৱা নাই। ভাষাটোৰ সুৰ আৰু বাক্য গাঁথনি অঞ্চলভেদে সলনি হয়। 

সূৰজাপুৰী ভাষা অসমীয়া, বাংলা আৰু মৈথিলীৰ দৰে বৃহৎ জনসংখ্যা থকা ভাষাৰ উপৰিও চুবুৰীয়া কমতাপুৰী (কোচ ৰাজবংশী আৰু ৰংপুৰী) ভাষাৰ সৈতে বহু দূৰ মিল থকা ভাষা। 

### উপনামসমূহ

সুৰজাপুৰী ভাষাত হেলনীয়া প্ৰত্যয় দেখা যায়: যেনে সা (হামসা-, তোমসা-) আৰু স্মা (যেনে ইস্মা-, উস্মা-)। এই বিশেষত্ব পুৰণি অসমীয়া ভাষাতো দেখা গৈছিল, যেনে সা (আমাসা-, তোমাসা-) আৰু সম্ব (এসম্ব-, তেসম্ব-)। এই প্ৰত্যয়সমূহৰ ব্যৱহাৰো পুৰণি অসমীয়া আৰু সুৰজাপুৰীত একেধৰণৰ। 

## টোকা

## প্ৰবন্ধসমূহ
 
* 

## অধিক পঢ়া

* আজাদ ইণ্ডিয়া ফাউণ্ডেচনৰ দ্বাৰা অনুবাদ কৰা আৰু প্ৰথাম বুকছৰ দ্বাৰা সমৰ্থিত ছুৰ্জাপুৰিত আলোকচিত্ৰিত শিশুৰ গল্পৰ বিনামূলীয়া সংৰক্ষণ
* 
* 
* 
* বিহাৰ ৰাজ্যৰ চুৰজাপুৰি মাতৃভাষাৰ এখন স্কটচ ''গ্ৰামাৰ'' (২০২১)
শ্ৰেণী:Harv and Sfn no-target errors
গায়ত্ৰী চক্ৰৱৰ্তী স্পিভাক

**গায়ত্ৰী চক্ৰৱৰ্তী স্পিভাক** (; জন্ম: ২৪ ফেব্ৰুৱাৰী ১৯৪২) এগৰাকী ভাৰতীয় পণ্ডিত, সাহিত্য তত্ত্ববিদ আৰু নাৰীবাদী সমালোচক। তেওঁ কলম্বিয়া বিশ্ববিদ্যালয়ৰ অধ্যাপিকা আৰু প্ৰতিষ্ঠানটোৰ ইনষ্টিটিউট ফৰ কম্পাৰেটিভ লিটাৰেচাৰ এণ্ড ছ'চাইটিৰ প্ৰতিষ্ঠাপক সদস্য।

উত্তৰ-ঔপনিৱেশিক কালৰ অন্যতম প্ৰভাৱশালী বুদ্ধিজীৱী বুলি গণ্য কৰা স্পিভাক তেওঁৰ ৰচনা *কেন দ্য চাবঅলটাৰ্ন স্পিক?* আৰু জেক ডেৰিডাৰ *De la gramatologie*-ৰ অনুবাদ আৰু পাতনিৰ বাবে বিশেষভাবে জনাজাত। মহাশ্বেতা দেৱীৰ বহু গ্ৰন্থ মহাশ্বেতাৰ জীৱন আৰু লেখনশৈলীৰ  পৃথক সমালোচনাত্মক টোকাৰ সৈতে  তেওঁ ইংৰাজীলৈও অনুবাদ 

“গোলকীকৃত বিশ্বৰ সম্পৰ্কত বৌদ্ধিক ঔপনিৱেশিকতাৰ বিৰুদ্ধে মানৱীয় বিষয়ৰ হৈ কথা কোৱা এগৰাকী সমালোচনাত্মক তত্ত্ববিদ আৰু শিক্ষাবিদ” ৰূপে স্পিভাকক ২০১২ চনত কলা আৰু দৰ্শনৰ *কিয়’ট’ * বঁটা প্ৰদান কৰা হয়। ২০১৩ চনত তেওঁ ভাৰত চৰকাৰে প্ৰদান কৰা তৃতীয় সৰ্বোচ্চ অসামৰিক বঁটা পদ্মভূষণ লাভ কৰে।

যদিও উত্তৰ-ঔপনিৱেশিকতাবাদৰ সৈতে জড়িত, স্পিভাকে এই বিষয়টোৰ পৰা আঁতৰি *এ ক্ৰিটিক অৱ পোষ্টকলনিয়েল ৰিজন* (১৯৯৯) ৰচনা কৰিছিল; এই স্থিতি তেওঁ ২০২১ চনত জানুছ আনবাউণ্ডে প্ৰকাশ কৰা জাৰ্নেল অৱ ক্ৰিটিকেল ষ্টাডিজৰ *হাউ দ্য হেৰিটেজ অৱ প'ষ্টকলনিয়েল ষ্টাডিজ থিংকছ কলনিয়ালিজম টুডে* শীৰ্ষক ৰচনা এখনতো বজাই ৰাখিছে।
## প্ৰাৰম্ভিক আৰু ব্যক্তিগত জীৱন
কলিকতাত পৰেশ চন্দ্ৰ আৰু শিৱানী চক্ৰৱৰ্তীৰ ঘৰত গায়ত্ৰী চক্ৰৱৰ্তী নামেৰে  স্পিভাকৰ জন্ম হৈছিল।[10] ছেইণ্ট জনছ ডাইচেচন গাৰ্লছ হাইয়াৰ ছেকেণ্ডাৰী স্কুলত মাধ্যমিক শিক্ষা সমাপ্ত কৰাৰ পিছত স্পিভাকে কলকাতা বিশ্ববিদ্যালয়ৰ অধীনস্থ  প্ৰেচিডেন্সি কলেজত পঢ়ে আৰু ১৯৫৯ চনত তাৰ পৰা স্নাতক ডিগ্ৰী লাভ কৰে।

স্পিভাকৰ দুবাৰ বিবাহ হয়; প্ৰথমবাৰ তালব’ট স্পিভাকৰ সৈতে। এই বিবাহ ১৯৬৪ চনৰ পৰা ১৯৭৭ চনলৈকে স্থায়ী হৈছিল। তাৰ পিছত বাসুদেৱ চেটাৰ্জীৰ সৈতে বিবাহপাশত আবদ্ধ হয়। তেওঁৰ কোনো সন্তান নাই।
## কৰ্ম
ডেৰিডাৰ *ডে লা গ্ৰামেট'লজী*ৰ অনুবাদেৰে স্পিভাকে অনুবাদৰ ক্ষেত্ৰখনত বিশিষ্ট স্থান লাভ কৰে।  ইয়াৰ পিছত *ছাবঅলটাৰ্ন ষ্টাডিজ কালেকটিভ*ৰ সদস্য হিচাপে তেওঁ ধাৰাবহিকভাবে সাম্ৰাজ্যবাদ আৰু আন্তঃৰাষ্ট্ৰীয় নাৰীবাদৰ ঐতিহাসিক অধ্যয়ন আৰু সাহিত্য সমালোচনা চলাই গৈছিল। তেওঁ নিজকে প্ৰায়ে “ব্যৱহাৰিক মাৰ্ক্সবাদী-নাৰীবাদী-বিনিৰ্মাণকাৰী” বুলি উল্লেখ কৰে।  এডৱাৰ্ড ছেইডে স্পিভাকৰ কামৰ বিষয়ে লিখিছে, “তেওঁ অ-প্ৰাশ্চাত্য মহিলাৰ সাহিত্য তত্ত্বৰ অধ্যয়নৰ পথ প্ৰদৰ্শক আছিল আৰু আমাৰ বাবে উপলব্ধ সেই ভূমিকাৰ আটাইতকৈ প্ৰাচীন আৰু সুসংহত পন্থাবোৰ এটা প্ৰস্তুত কৰিছিল।” 
## স্বীকৃতি
*১৯৯৭: মহাশ্বেতা দেৱীৰ চুটিগল্প সংকলনৰ *Imaginary Maps*  নামেৰে ইংৰাজীলৈ কৰা অনুবাদৰ বাবে সাহিত্য অকাডেমী অনুবাদ বঁটা।
*২০১২: ‘চিন্তা আৰু নৈতিকতা’ শিতানত কিয়’ট’ বঁটা
*২০১৩: ভাৰত চৰকাৰৰ দ্বাৰা পদ্মভূষণ প্ৰদান।
## তথ্যউৎস

শ্ৰেণী:পদ্মভূষণ বঁটা বিজয়ী
শ্ৰেণী:সাহিত্য অকাডেমি অনুবাদ বঁটা বিজয়ী
শ্ৰেণী:ভাৰতীয় মূলৰ আমেৰিকান
শ্ৰেণী:ভাৰতীয় নাৰীবাদী
শ্ৰেণী:বিংশ শতিকাৰ ভাৰতীয় মহিলা বিজ্ঞানী